ส่วนที่ 1

การประกอบธุรกิจ

1.  []วิสัยทัศน์ วัตถุประสงค์ เป้าหมาย และกลยุทธ์ในการดำเนินงานของบริษัทฯ

กลยุทธ์การพัฒนา AKP อย่างยั่งยืน

หัวใจของการพัฒนาอย่างยั่งยืนของอัคคีปราการ คือ การเติบโตอย่างสมดุล ในมิติเศรษฐกิจ
สังคมและสิ่งแวดล้อม ตลอดจนคำนึงถึงผู้มีส่วนได้ส่วนเสีย
เราจึงบริหารจัดการประเด็นด้านความยั่งยืนเข้าเป็นส่วนหนึ่ง

ในการดำเนินงานภายใต้การปฏิบัติหน้าที่ร่วมกันของคณะกรรมการ คณะผู้บริหารและพนักงานทุกระดับ
ผ่าน

“ 4 ยุทธศาสตร์ด้านความยั่งยืน”
เพื่อให้คณะผู้บริหารและพนักงานทุกคนยึดถือเป็นเป้าหมายหลักในการปฏิบัติหน้าที่สู่ความยั่งยืนในมิติต่างๆ

ยุทธศาสตร์ที่ 1 การพัฒนาเทคโนโลยีการกำจัดของเสียอันตราย

บริษัทฯ จะทำการศึกษาและพัฒนาระบบเตาเผาปัจจุบันให้สามารถกำจัดของเสียอันตรายให้ครอบคลุม
ของเสียอันตรายที่กว้างขึ้น เช่น การกำจัดของเสียอันตรายในกลุ่มขยะ e-waste
ซึ่งนับวันจะมีปัญหาและปริมาณ มากขึ้น การกำจัดขยะอันตรายจาก Hybrid Battery และการ
Recycle Hybrid Battery กลุ่ม Nickel และ Lithium – ion
ที่เป็นเทคโนโลยีที่จะได้มีการนำเข้ามาทดแทนการใช้รถยนต์ที่ใช้น้ำมันเชื้อเพลิงในปัจจุบัน และ
battery เหล่านี้จะเป็นของเสียอันตรายที่เกิดกับประเทศไทยภายในระยะเวลา 1 – 3 ปี
นี้อย่างแน่นอน

ยุทธศาสตร์ที่ 2 การคิดค้นและสร้างนวัตกรรม

ในปี 2561 ที่ผ่านมาบริษัทฯ
ได้ตระหนักถึงความสำคัญของนวัตกรรมที่จะมีบทบาทสำคัญในการนำมาใช้

กับธุรกิจของบริษัทฯให้เกิดความยั่งยืนบริษัทฯจึงได้ดำเนินนโยบาย
โดยการสนับสนุนให้บุคลากรของบริษัทฯ ที่ได้ปฏิบัติงานมาเป็นระยะเวลาหนึ่งแล้ว
และบริษัทฯได้รับการพัฒนาอบรมความรู้ในด้านงานที่รับผิดชอบมาได้ระยะเวลาหนึ่งได้นำความรู้ความชำนาญและประสบการณ์ในการปฏิบัติงานที่เกี่ยวข้องมานำเสนอแนวคิดในการสร้างนวัตกรรมขึ้นมาใช้ในการปฏิบัติงานให้มีทั้งศักยภาพและประสิทธิภาพเพิ่มขึ้นในทุกๆด้าน
เช่น นวัตกรรมที่นำมาใช้ทดแทนแรงงานที่จะเริ่มขาดแคลนในระยะอันใกล้นี้
นวัตกรรมที่นำมาใช้เพื่อลดผลกระทบต่อสิ่งแวดล้อมทั้งทางตรงและทางอ้อม
นวัตกรรมที่นำมาใช้เพื่อลด/ทดแทนการใช้พลังงานหรือนำของเสียจากการกำจัดของเสียอันตรายโดยการ
เผาทำลายมาใช้ประโยชน์ เป็นต้น

ยุทธศาสตร์ที่ 3 ความรับผิดชอบต่อชุมชนและสังคม

บริษัท อัคคีปราการ จำกัด (มหาชน)
ตระหนักและให้ความสำคัญในการมุ่งเน้นการพัฒนาสังคมและชุมชนตามแนวทางการพัฒนาอย่างยั่งยืนและทำความเข้าใจถึง
ความต้องการ ความคาดหวังของชุมชนรอบพื้นที่ปฏิบัติงานอย่างสม่ำเสมอ
เพื่อสร้างความสัมพันธ์ที่ดีและการยอมรับจากชุมชนที่อยู่รอบข้างส่งผลให้การดำเนินธุรกิจของบริษัทฯ
ดำเนินงานได้อย่างต่อเนื่องไม่ก่อให้เกิดการหยุดชะงักโดยสะท้อนจากผลการดำเนินโครงการและกิจกรรมต่างๆ
ทั้งในพื้นที่รอบๆ
โรงงานและชุมชนใกล้เคียงควบคู่กับการดำเนินธุรกิจที่ดูแลรับผิดชอบชุมชนและสังคมให้เติบโตร่วมกันอย่างยั่งยืน

-   เรื่องที่ 1
    ในวาระทางความก้าวหน้าของการสื่อสารในปัจจุบันชุมชนมีโอกาสในการรับรู้ข่าวสารความรู้ต่าง
    ๆได้รวดเร็วขึ้น บริษัทฯได้ตระหนักถึงความสำคัญดังกล่าวจึงได้จัดทำยุทธศาสตร์เร่งด่วนขึ้นใน
    3 ปี เพื่อวางระบบวิธีการสื่อสารในเรื่องต่าง
    ๆที่เกี่ยวข้องกับบริษัทฯให้ชุมชนได้รับทราบได้อย่างรวดเร็วขึ้นเพิ่มมาตรการการติดต่อสื่อสารแจ้งข่าวด้านสิ่งแวดล้อมที่มีการเปลี่ยนแปลงของทางบริษัทฯให้ชุมชนได้รับทราบอย่างรวดเร็ว

-   เรื่องที่ 2 ที่มีความสำคัญ คือ
    การอบรมให้ความรู้ด้านอันตรายจากของเสียอันตรายรวมทั้งความรู้ในการจัดเก็บรวบรวม
    โดยขยายขอบเขตของชุมชนให้มากขึ้นครอบคลุมพื้นที่กว้างขึ้นโดยรอบและเน้นที่เยาวชนในระดับที่สูงขึ้นรวมทั้งบริษัทฯจะให้ชุมชนนำขยะที่เก็บรวบรวมไว้มากำจัดยังเตาเผาขยะอันตรายของบริษัทฯ
    ปีละ 2 ครั้งโดยคาดว่าในระยะ 3 ปีชุมชนโดยรอบจะมีศักยภาพในการ
    คัดแยกและเก็บรวบรวมขยะอันตรายได้อย่างมีประสิทธิภาพ

ยุทธศาสตร์ที่ 4 การจัดทำระบบด้านความรับผิดชอบต่อสังคมและการพัฒนาที่ยั่งยืน

บริษัท อัคคีปราการ จำกัด (มหาชน) ยังยึดมั่นในการที่จะดำเนินธุรกิจโดยใช้หลักธรรมาภิบาลตามที่
เคยปฏิบัติมาโดยสม่ำเสมอ
และถึงแม้ที่ผ่านมายังไม่สามารถทำได้เต็มวัตถุประสงค์ครบถ้วนทุกประเด็นแต่ก็ได้
ตั้งปณิธานไว้ว่าจะดำเนินการให้ครบถ้วนตามที่มีให้ได้โดยเร็ว
และบริษัทฯได้ตระหนักถึงความสำคัญของการต่อต้านคอร์รัปชั่น
ซึ่งได้กำหนดให้การจัดทำระบบด้านความรับผิดชอบต่อสังคมและการพัฒนาที่ยั่งยืนเป็นยุทธศาสตร์
ที่สำคัญที่จะมีการดำเนินกับทุกภาคส่วนของห่วงโซ่อุปทานที่เกี่ยวข้อง

เป้าหมายในการดำเนินธุรกิจ

บริษัทฯ มีเป้าหมายในการดำเนินงานที่จะใช้และพัฒนาเทคโนโลยี
เพื่อการดูแลสิ่งแวดล้อมอย่างถูกต้องตามหลักวิชาการและสร้างสิ่งแวดล้อมที่ปลอดภัยด้วยกลไกทางเทคโนโลยี
โดยคำนึงถึงคุณภาพ ความปลอดภัย และเป็นมิตรต่อสิ่งแวดล้อม
ตามวัตถุประสงค์ของการจัดสร้างศูนย์ฯ ของกรมโรงงานฯ
และด้วยประสบการณ์ในการบริหารจัดการกากอุตสาหกรรมของผู้บริหารที่มีมาอย่างยาวนาน
ส่งผลให้การพัฒนาและปรับปรุงระบบการกำจัดกากอุตสาหกรรมเป็นไปด้วยความพิถีพิถัน รอบคอบ
และใส่ใจในทุกขั้นตอนการทำงาน เพราะการบริหารจัดการกากอุตสาหกรรมโดยการเผาทำลายนั้น
จำเป็นต้องอาศัยองค์ประกอบต่างๆ ที่สอดคล้องและถูกต้องตามหลักวิชาการ เริ่มตั้งแต่
ระบบการตรวจสอบความเป็นไปได้ในการเผาทำลายโดยไม่ก่อให้เกิดมลพิษ ระบบควบคุมการขนส่ง
ระบบการเผาที่ประกอบด้วย

การเผากากอุตสาหกรรมและการเผาอากาศเสีย
เพื่อให้ได้คุณภาพอากาศที่เป็นไปตามเกณฑ์ที่กฎหมายกำหนดตลอดจนการติดตามและตรวจสอบคุณภาพสิ่งแวดล้อมอย่างต่อเนื่อง

นโยบายการบริหารงาน

1. มุ่งมั่นในการดำเนินธุรกิจโดยคำนึงถึงคุณภาพ ความเหมาะสม ความปลอดภัย
และเป็นธรรมต่อทุกฝ่าย

2. มุ่งเน้นระบบการขนส่ง ระบบการจัดเก็บ และกำจัดกากอุตสาหกรรมที่ปลอดภัยต่อสิ่งแวดล้อม

3. มุ่งเน้นการมีส่วนร่วมในการปรับปรุงและพัฒนาการดำเนินงานที่มีคุณภาพ

4. มุ่งเน้นการให้บริการที่ประทับใจ สะดวก รวดเร็ว

5. วิจัยและพัฒนากระบวนการทำงานเพื่อคุณภาพสิ่งแวดล้อมที่ยั่งยืน

6. ติดตาม กำกับดูแล และให้ความสำคัญต่อคุณภาพสิ่งแวดล้อมในทุกๆ ด้าน

7. วิจัยและพัฒนาเพื่อการต่อยอดธุรกิจด้านพลังงานอย่างยั่งยืน

1.2 การเปลี่ยนแปลงและพัฒนาการที่สำคัญ

การเปลี่ยนแปลงและพัฒนาการที่สำคัญปี 2561

-   บริการกำจัดและบำบัดกากอุตสาหกรรม จำนวน 105,120.23 ตัน
    ทำให้มีรายได้จากการให้บริการรวม 556.24 ล้านบาท มีกำไรสุทธิ 57,93 ล้านบาท

-   ได้รับความสนใจจาก หน่วยงานทั้งภาครัฐ เอกชน สถาบันการศึกษา และผู้ที่สนใจทั่วไป
    เข้าศึกษาและ เยี่ยมชมกระบวนการศูนย์บริหารฯ
    สร้างเสริมการมีส่วนร่วมในการบริหารจัดการด้านสิ่งแวดล้อมให้ถูกต้อง ปลอดภัยอย่างยั่งยืน
    ผ่าน “โครงการเปิดประตูสู่อัคคี” จำนวน 360 หน่วยงาน 1,457 คน

-   ลงนามบันทึกข้อตกลง ว่าด้วยความร่วมมือในการป้องกันและต่อต้านการทุจริตคอร์รัปชั่น
    เพื่อการบริหารงานตามหลักธรรมาภิบาลที่ดี (Good Corporate Governance)
    และการบริหารงานที่โปร่งใส ตรวจสอบได้ ร่วมกับ บริษัท เบตเตอร์ เวิลด์ กรีน จำกัด
    (มหาชน) และบริษัทในเครือ

-   ส่งเสริมการให้ความรู้ด้านการจัดการกากอุตสาหกรรม บริษัทฯ
    ได้ร่วมจัดสัมมนากับสำนักงานอุตสาหกรรมจังหวัดต่างๆ อาทิ จังหวัดปทุมธานี
    จังหวัดสมุทรสาคร จังหวัดระยอง จังหวัดชลบุรี และจังหวัดสมุทรปราการ ในหัวข้อ
    “การจัดการกากอุตสาหกรรมให้ถูกต้องตามกฎหมาย”

-   รางวัล Eco Factory เพื่อแสดงว่าโรงงานมีระบบบริหารจัดการที่ดี ปลอดภัย
    รวมถึงมีการใช้ทรัพยากรและพลังงานอย่างคุ้มค่า

-   ใบประกาศนียบัตรโครงการ Carbon Footprint for Organization : CFO
    จากรัฐมนตรีว่าการกระทรวงทรัพยากรธรรมชาติและสิ่งแวดล้อม
    ซึ่งแสดงถึงการบริหารจัดการลดการปล่อยก๊าซเรือนกระจกได้อย่างมีประสิทธิภาพ

-   รางวัลมาตรฐานโรงงานจัดการกากอุตสาหกรรม “ระดับ Gold Plus”
    ในฐานะผู้ประกอบกิจการเผาทำลายของเสียอันตรายในเตาเผาเฉพาะ
    ตามโครงการพัฒนาและยกระดับผู้ประกอบการการจัดการกากของเสียโดยกรมโรงงานอุตสาหกรรม
    ประจำปี 2561

-   รางวัล “อุตสาหกรรมสีเขียวระดับ 4 : วัฒนธรรมสีเขียว (Green Culture)”
    แสดงถึงองค์กรที่มีระบบการจัดการด้านสิ่งแวดล้อม
    ตลอดจนสร้างวัฒนธรรมองค์กรด้านสิ่งแวดล้อมและนำมาปฏิบัติอย่างมีประสิทธิผล

-   ตอกย้ำการเป็นองค์กรที่ยึดหลักธรรมาภิบาลเพื่อสิ่งแวดล้อม
    เสริมสร้างความเชื่อมั่นแก่ชุมชนโดยรอบ อัคคีปราการ
    รับมอบธงธรรมาภิบาลเพื่อสิ่งแวดล้อมและใบประกาศเกียรติคุณ (ธงขาวดาวเขียว)
    จากการนิคมอุตสาหกรรมแห่งประเทศไทย

-   รางวัล Thailand Sustainability Investment (หุ้นยั่งยืน)
    ในฐานะที่บริษัทให้ความสำคัญกับการกำกับดูแลกิจการที่ดี
    และมีความโดดเด่นในการดำเนินธุรกิจ ด้านการจัดการสิ่งแวดล้อม สังคม และ บรรษัทภิบาล

-   ดีเยี่ยม สำหรับการประเมินคุณภาพการจัดประชุมสามัญผู้ถือหุ้นประจำปี 2561(Annual
    General Meeting AGM) เพื่อรักษาสิทธิอันชอบธรรมของนักลงทุน
    จัดโดยสมาคมส่งเสริมผู้ลงทุนไทย

-   ผลการประเมินการกำกับดูแลกิจการบริษัทจดทะเบียนไทย (CGR) ประจำปี 2561ตามเกณฑ์
    ASEAN Corporate Governance Scorecard (ASEAN CG Scorecard)
    เพื่อให้การกำกับดูแลกิจการให้ทัดเทียมมาตรฐานสากล บริษัทฯ
    ได้รับผลคะแนนการประเมินอยู่ในเกณฑ์ “ดีเลิศ ”

มาตรฐานที่ได้ต่อเนื่องจนถึงปัจจุบัน

-   ระบบการจัดการมาตรฐานในการให้บริการ ISO 9001:2015:

-   ระบบการจัดการมาตรฐานในการจัดการสิ่งแวดล้อม ISO 14001:2015

-   ระบบการจัดการมาตรฐานในการจัดการด้านอาชีวอนามัยและความปลอดภัย OHSAS
    18001:2007

-   มาตรฐานโรงงานการจัดการกากอุตสาหกรรม ระดับ Gold plus ที่ได้รับรองมาตรฐาน
    ระดับ เหรียญทอง

ต่อเนื่องเป็นปีที่ 6

มาตรฐานที่ได้รับปี 2561

-   มาตรฐานอุตสาหกรรมสีเขียว ระดับที่ 4 วัฒนธรรมสีเขียว คือ
    โรงงานที่ทุกคนในองค์กรให้ความร่วมมือ

ร่วมใจดำเนินงานอย่างเป็นมิตรกับสิ่งแวดล้อมในทุกด้านของการประกอบกิจการ
จนกลายเป็นส่วนหนึ่ง

ของวัฒนธรรมองค์กร

-   Carbon Footprint for Organization คือ
    การรับรองข้อมูลปริมาณก๊าซเรือนกระจกที่ปล่อยออกมาจาก

กิจกรรมขององค์กรโดยสามารถจำแนกสาเหตุของการปล่อยก๊าซเรือนกระจกที่มีนัยสำคัญและหาแนวทาง

เพื่อลดปริมาณการปลดปล่อยได้

พัฒนาการสู่ความยั่งยืน ปี 2560

-   บริการกำจัดและบำบัดกากอุตสาหกรรม จำนวน 95,872.48 ตัน
    ทำให้มีรายได้จากการให้บริการ รวม 537.69 ล้านบาท สูงขึ้นกว่าปีที่ผ่านมา มีกำไรสุทธิ
    54.15 ล้านบาท

-   ได้รับความสนใจจาก หน่วยงานทั้งภาครัฐ เอกชน สถาบันการศึกษา และผู้ที่สนใจทั่วไป
    เข้าศึกษาและ เยี่ยมชมกระบวนการศูนย์บริหารฯ
    สร้างเสริมการมีส่วนร่วมในการบริหารจัดการด้านสิ่งแวดล้อมให้ถูกต้อง ปลอดภัยอย่างยั่งยืน
    ผ่าน “โครงการเปิดประตูสู่อัคคี” จำนวน 345 หน่วยงาน 1,475 คน

-   ได้รับความไว้วางใจ จาก สำนักงานคณะกรรมการป้องกันและปราบปรามยาเสพติด
    (ป.ป.ส.) ในการ เผาทำลายสารตั้งต้นที่ใช้ในการผลิตยาเสพติดได้แก่ เมทิลีนคลอไรด์
    กรดไฮโดรคลอริก และโซเดียมคาร์บอเนต ภายใต้ความร่วมมือโครงการแม่น้ำโขงปลอดภัยทั้ง
    6 ประเทศ ได้แก่ จีน ลาว พม่า กัมพูชา เวียดนาม และไทย

-   ได้รับการคัดเลือก 1 ใน 14 ผู้ประกอบการรับบำบัด/กำจัดกากอุตสาหกรรมทั่วประเทศ
    ร่วมยกระดับการอนุญาตกากอุตสาหกรรมโดยระบบอิเล็กทรอนิกส์ ให้กับผู้ประกอบการ
    ในโครงการ “นำร่องการอนุญาตนำ สิ่งปฏิกูลหรือวัสดุที่ไม่ใช้แล้วออกนอกบริเวณโรงงาน
    โดยระบบ AUTO E-License” สอดรับนโยบาย Thailand 4.0
    ของรัฐบาลอย่างเป็นรูปธรรม

-   ลงนามบันทึกข้อตกลงความร่วมมือ “โครงการคืนมือถือเก่า สร้างบุญ สร้างชาติ”
    ร่วมกันระหว่าง กรมควบคุมมลพิษ
    สำนักงานกิจการกระจายเสียงกิจการโทรทัศน์และกิจการโทรคมนาคมแห่งชาติ
    เดินหน้าสนับสนุนหน่วยงานทุกภาคส่วน แก้ไขปัญหาการบริหารจัดการซากมือถือ
    เพื่อนำไปสู่แนวทางการบริหารจัดการซากผลิตภัณฑ์อย่างถูกวิธี

-   การตลาดเชิงรุก ภายใต้โครงการ Better Go On 2017 จัดเวทีเสวนา
    "ทิศทางการจัดการกากอุตสาหกรรม ด้วยนวัตกรรม 4.0" ให้ความรู้ผู้ประกอบการ 5
    นิคมนำร่อง ได้แก่ นิคมอุตสาหกรรมอมตะนคร อมตะชิตี้ เหมราชชลบุรี อิสเทิร์นซีบอร์ด
    และเหมราชอีสเทริ์นซีบอร์ด ระยอง จัดการกากอุตสาหกรรมด้วยนวัตกรรม 4.0
    กระตุ้นให้โรงงานจัดการกากอุตสาหกรรมด้วยกระบวนการที่ถูกต้อง

-   มาตรฐานการจัดการด้านอาชีวอนามัยและความปลอดภัย (Occupational Health and
    Safety Management) OHSAS 18001: 2007 โดยบริษัท อินเตอร์เทค อินดัสทรี แอนด์
    เซอร์ทิฟีเคชั่น เซอร์วิสเซส (ประเทศไทย) จำกัด

-   มุ่งมั่นพัฒนายกระดับการให้บริการ ตอบสนองความต้องการลูกค้าทุกระดับ
    ร่วมสร้างสมดุลให้ทุกชีวิต

อยู่ร่วมกันอย่างยั่งยืน ผู้ประกอบการจัดการของเสียด้วยวิธีเผาสิ่งปฏิกูลหรือวัสดุที่ไม่ใช้แล้วที่เป็น

ของเสียอันตราย “ระดับเหรียญทอง” ประจำปี 2560 ต่อเนื่อง 5 ปีซ้อน จาก
กรมโรงงานอุตสาหกรรม

-   ตอกย้ำการเป็นองค์กรที่ยึดหลักธรรมาภิบาลเพื่อสิ่งแวดล้อม
    เสริมสร้างความเชื่อมั่นแก่ชุมชนโดยรอบ อัคคีปราการ
    รับมอบธงธรรมาภิบาลเพื่อสิ่งแวดล้อมและใบประกาศเกียรติคุณ (ธงขาวดาวเขียว) จาก
    การนิคมอุตสาหกรรมแห่งประเทศไทย

-   โล่ห์ประกาศเกียรติคุณ ในฐานะร่วมป้องกันและแก้ไขปัญหายาเสพติด
    ในฐานะสถานประกอบกิจการ

สีขาว ที่ให้ความร่วมมือและแสดงพลังในการป้องกันและแก้ไขปัญหายาเสพติด

-   รางวัล อุตสาหกรรมสีเขียว Green Industry Forum ระดับที่ 3
    จากการบริหารจัดการสิ่งแวดล้อมอย่างเป็นระบบ ตั้งมั่นพัฒนาอุตสาหกรรมสีเขียวอย่างยั่งยืน”
    จาก กรมโรงงานอุตสาหกรรม

-   Thailand Sustainability Investment (หุ้นยั่งยืน) 3 ปีซ้อน จาก
    ตลาดหลักทรัพย์แห่งประเทศไทย “ดำเนินธุรกิจอย่างสมดุลเป็นธรรมแก่ทุกฝ่าย
    คำนึงถึงสิ่งแวดล้อม สร้างชุนชนและสังคมให้มั่นคงและมีสุขที่ยั่งยืน”

-   ดีเยี่ยม สำหรับการประเมินคุณภาพการจัดประชุมสามัญผู้ถือหุ้นประจำปี 2560 (Annual

General Meeting AGM) เพื่อรักษาสิทธิอันชอบธรรมของผู้ลงทุน
จัดโดยสมาคมส่งเสริมผู้ลงทุนไทย

-   การประเมินการกำกับดูแลกิจการที่ดี อยู่ในเกณฑ์ “ดีเลิศ”
    จัดโดยสมาคมส่งเสริมสถาบันกรรมการบริษัทไทย (Thai Institute of Directors :
    IOD)

พัฒนาการสู่ความยั่งยืน ปี 2559

-   บริการกำจัดและบำบัดกากอุตสาหกรรม จำนวน 109,643.10 ตัน
    ทำให้มีรายได้จากการให้บริการรวม 523.82 ล้านบาท สูงขึ้นกว่าปีที่ผ่านมา มีกำไรสุทธิ
    54.17 ล้านบาท

-   ได้รับความสนใจจาก หน่วยงานทั้งภาครัฐ เอกชน สถาบันการศึกษา และผู้ที่สนใจทั่วไป
    เข้าศึกษาและเยี่ยมชมกระบวนการศูนย์บริหารฯ
    สร้างเสริมการมีส่วนร่วมในการบริหารจัดการด้านสิ่งแวดล้อมให้ถูกต้อง
    ปลอดภัยอย่างยั่งยืนผ่าน “โครงการเปิดประตูสู่อัคคี” จำนวน 316 หน่วยงาน 1,445 คน

-   มาตรฐานการจัดการด้านคุณภาพและสิ่งแวดล้อม (Quality and Environment
    management Standards) ISO 9001:2008 และ ISO 14001:2004 โดยบริษัท
    อินเตอร์เทค อินดัสทรี แอนด์ เซอร์ทิฟีเคชั่น เซอร์วิสเซส (ประเทศไทย) จำกัด

-   รับมอบเกียรติบัตรการเข้าร่วมเป็นภาคีเครือข่ายธุรกิจที่เป็นมิตร กับผู้สูงอายุ
    (AGE-FRIENDLY BUSINESS) จากกรมกิจการผู้สูงอายุที่ร่วมกับ สถาบันไทยพัฒน์ และ
    มูลนิธิบูรณะชนบทแห่งประเทศไทย ในพระบรมราชูปถัมภ์

-   ได้รับการรับรองฐานะสมาชิกแนวร่วมปฏิบัติของภาคเอกชนไทยในการต่อต้านทุจริต เมื่อวันที่
    22 เมษายน 2559 จากคณะกรรมการแนวร่วมปฏิบัติของภาคเอกชนไทยในการต่อต้านทุจริต

-   SET Sustainability Awards ประเภทรางวัล Thailand Sustainability
    Investment 2016

  โดยตลาดหลักทรัพย์แห่งประเทศไทย

-   ดีเยี่ยม สำหรับการประเมินคุณภาพการจัดประชุมสามัญผู้ถือหุ้นประจำปี (Annual General
    Meeting AGM) เพื่อรักษาสิทธิอันชอบธรรมของผู้ลงทุน จัดโดยสมาคมส่งเสริมผู้ลงทุนไทย

-   การประเมินการกำกับดูแลกิจการที่ดี อยู่ในเกณฑ์ “ดีมาก” จัดโดยสมาคมส่งเสริม
    สถาบันกรรมการบริษัทไทย (Thai Institute of Directors : IOD)
    เพื่อให้การกำกับดูแลกิจการให้ทัดเทียมมาตรฐานสากล

1.3. โครงสร้างการถือหุ้นของกลุ่มบริษัท

บริษัท อัคคีปราการ จำกัด (มหาชน ) (“AKP”) เป็นบริษัทย่อยของบริษัท เบตเตอร์ เวิลด์ กรีน
จำกัด (มหาชน) (“BWG”)
ซึ่งประกอบธุรกิจบริหารและจัดการสิ่งปฏิกูลฯหรือวัสดุที่ไม่ใช้แล้วทั้งที่เป็นอันตรายและไม่เป็นอันตราย
อย่างครบวงจร ได้แก่ การบำบัด การกำจัด และการนำกลับไปใช้ประโยชน์ใหม่

[]

หมายเหตุ : ข้อมูล ณ วันที่ 31 ธันวาคม 2561

บริษัท อัคคีปราการ จำกัด (มหาชน) (“บริษัท”)
เป็นผู้ได้รับสิทธิเข้าบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”) จากกรมโรงงานอุตสาหกรรม
เป็นเวลา 20 ปีนับแต่วันลงนามในสัญญา คือ วันที่ 11 กุมภาพันธ์ 2551 และสิ้นสุดสัญญา วันที่ 10
กุมภาพันธ์ 2571 และมีสิทธิขอให้ต่ออายุสัญญาได้อีก
โครงการนี้เป็นโครงการนำร่องที่กรมโรงงานอุตสาหกรรม
กระทรวงอุตสาหกรรมจัดสร้างขึ้นเพื่อกำจัดของเสียจากโรงงานหรือกิจการอื่นๆ
ที่ได้รับการเห็นชอบจากผู้ให้ใช้สิทธิด้วยการเผาทำลายด้วยอุณหภูมิสูง โดยกรมโรงงานอุตสาหกรรม
ในฐานะ “ผู้ให้ใช้สิทธิ” และบริษัท อัคคีปราการ จำกัด (มหาชน) ในฐานะ “ผู้ได้รับสิทธิ”
ได้ร่วมลงนามในสัญญาให้ใช้สิทธิดำเนินการบริหารและประกอบการศูนย์ ซึ่งตามคำจำกัดความ
“การบริหารและประกอบการ” ของสัญญาดังกล่าว ทำให้บริษัทฯ
สามารถบริหารและประกอบการธุรกิจได้ดังนี้

1)  การเดินระบบเตาเผาขยะอุตสาหกรรม

2)  การวางแผนดำเนินงาน การบริหารงานศูนย์ การจัดหาบุคลากร การจัดหาวัสดุอุปกรณ์
    เครื่องจักร รถยนต์ขนส่งของเสีย และอื่นๆ
    ที่จำเป็นต้องใช้ในการดำเนินงานเพิ่มเติมทรัพย์สินเดิมที่ผู้ให้ใช้สิทธิได้จัดเตรียมไว้ให้แล้ว

3)  การขนส่งของเสีย

4)  การทำ Waste Blending การเผาของเสีย การกำจัดเถ้า

5)  การดำเนินการเกี่ยวกับค่าใช้จ่ายของศูนย์
    การหาลูกค้าหรือผู้ใช้บริการและการเรียกเก็บค่าบริการ

6)  การปฏิบัติตามมาตรการการลดผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมในระยะดำเนินการที่ระบุในรายงานการวิเคราะห์ผลกระทบสิ่งแวดล้อม
    (Environmental Impact Assessment :EIA)
    ตามที่ได้รับความเห็นชอบจากคณะกรรมการผู้ชำนาญการตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ

7)  การปฏิบัติตามสัญญา/ ข้อกำหนด/ ระเบียบ/ ข้อกฎหมาย
    ที่เกี่ยวข้องกับการดำเนินงานบริหารและประกอบการศูนย์ฯ
    รวมทั้งการใดๆอันจำเป็นเพื่อประโยชน์สาธารณะ ตามที่ผู้ให้ใช้สิทธิมีความเห็นชอบ

  ในการบริหารและประกอบการธุรกิจเตาเผาขยะอุตสาหกรรมตามสิทธิของสัญญาสัมปทานของบริษัทฯ
  นั้น สามารถให้บริการเผาขยะอุตสาหกรรม ดังนี้

1)  ของเสียหรือวัสดุไม่ใช้แล้วที่เป็นของเสียอันตรายตามกฎหมายว่าด้วยโรงงานและกฎหมายว่าด้วย
    วัตถุอันตราย

2)  ของเสียตามที่กำหนดไว้ในรายงานการวิเคราะห์ผลกระทบสิ่งแวดล้อม (Environmental
    Impact Assessment : EIA)

3)  มูลฝอยติดเชื้อตามกฎหมายว่าด้วยการสาธารณสุข

4)  ของเสียอื่นใดที่ผ่านกระบวนการ Waste Blending
    มาแล้วหรือของเสียที่กรมโรงงานอุตสาหกรรมกำหนดโดยบริษัทเป็นผู้เรียกเก็บค่าบริการจากผู้ใช้บริการและมอบผลประโยชน์ตอบแทนให้แก่กรมโรงงานอุตสาหกรรม
    กระทรวงอุตสาหกรรม (“กรมโรงงานอุตสาหกรรม”) ดังนี้

1)  ผลประโยชน์ตอบแทนด้านการเงินปกติ เป็นจำนวนเงินตามที่บริษัทฯ
    เสนอแก่กรมโรงงานอุตสาหกรรม ตามที่กำหนดไว้ตามสัญญาฯ

2)  ผลประโยชน์ตอบแทนด้านการเงิน (เพิ่มเติม) ตามสัญญา
    โดยอัตราดังกล่าวจะคำนวณจากรายได้ของค่าบริการกำจัดของเสียตามเกณฑ์การออกแบบที่กรมโรงงานอุตสาหกรรมกำหนด
    ได้แก่ ค่าบริการเผาทำลายของเสีย และค่าบริการในกรณีที่มีการลงทุนเพิ่มเติม เป็นต้น

3)  ผลประโยชน์ตอบแทนเพิ่มเติม (พิเศษ)
    โดยผู้ได้สิทธิจะชำระตามประเภทและอัตราที่กำหนดไว้ตามสัญญา
    โดยคำนวณจากรายได้ตามประเภทในแต่ละปีดังต่อไปนี้

-รายได้ปริมาณของเสียที่รับเข้ามากำจัดเกินจากปริมาณส่วนที่เกิน 1,440 ตันต่อเดือน

-รายได้จากการทำ Waste Blending

-รายได้ค่าบริการขนส่งของเสีย

-รายได้จากการบริการตรวจวิเคราะห์ในห้องปฏิบัติการวิเคราะห์

ทั้งนี้ เมื่อคิดคำนวณรวมผลประโยชน์ตอบแทนทั้งหมดตามข้อ 1) ข้อ 2) และข้อ 3) แล้ว
ในแต่ละปีกรมโรงงานอุตสาหกรรมจะต้องได้รับผลประโยชน์ตอบแทนอัตราร้อยละ 10
ของรายได้ทั้งหมดที่บริษัทฯ ได้รับในแต่ละปีนั้น
และหากผลประโยชน์ตอบแทนที่กรมโรงงานอุตสาหกรรมได้รับไม่ถึงร้อยละ 10 ในปีใด บริษัทฯ
จะจ่ายชดเชยให้ครบจำนวนร้อยละ 10 ของรายได้ในปีนั้น

นอกจากนี้ตามสัญญาสัมปทานกำหนดให้บริษัทฯ ดำเนินการในเรื่องที่มีสาระสำคัญเพิ่มเติม ดังนี้

1)  จัดทำประกันภัยให้คุ้มครองทรัพย์สินและวินาศภัยมูลค่าทรัพย์สินทั้งหมดที่ผู้ให้ใช้สิทธิจัดหาและที่บริษัทจัดหาตามที่กำหนดไว้ในสัญญา
    โดยให้ผู้ให้ใช้สิทธิเป็นผู้รับประโยชน์ ตลอดจนทำประกันภัยพนักงานและลูกจ้าง
    และประกันภัยบุคคลที่สาม
    ในกรณีที่เกิดความสูญหายหรือบาดเจ็บที่อาจเกิดขึ้นจากการดำเนินงานตามสัญญา ซึ่งบริษัทฯ
    ได้ดำเนินการทำประกันภัยดังกล่าวเสร็จสิ้นแล้ว รวมถึงการทำประกันภัยของเสียทุกประเภท
    ในขณะที่อยู่ในความครอบครองหรือความควบคุมดูแลของบริษัทฯ โดยบริษัทฯ
    ได้ดำเนินการติดต่อบริษัทประกันภัย
    ในประเทศเพื่อดำเนินการทำประกันภัยของเสียตามข้อกำหนด
    แต่ไม่สามารถติดต่อผู้รับทำประกันภัยของเสียได้
    เนื่องจากไม่มีบริษัทประกันภัยรับประกันของเสียในประเทศไทย
    และได้แจ้งเรื่องดังกล่าวแก่กรมโรงงานอุตสาหกรรม
    โดยกรมโรงงานอุตสาหกรรมเห็นชอบในหลักการดังกล่าว
    ซึ่งหากในอนาคตมีการรับประกันภัยของเสีย บริษัทฯ จะดำเนินการให้เป็นไปตามสัญญา

2)  ดูแลบำรุงรักษาซ่อมแซมศูนย์ฯให้อยู่ในสภาพที่ดีและในกรณีที่มีเหตุชำรุดเสียหายขึ้นแก่ทรัพย์สิน

บริษัทฯ
จะต้องซ่อมแซมและปรับปรุงทรัพย์สินของศูนย์และทรัพย์สินอื่นที่ตกเป็นของศูนย์ทั้งหมดให้อยู่ในสภาพที่ใช้งานได้ดีและมีประสิทธิภาพ
นอกจากนี้
ในกรณีที่บริษัทจะดำเนินการปรับปรุงพัฒนาพื้นที่ก่อสร้างเพิ่มเติมซึ่งสิ่งปลูกสร้างใดบนพื้นที่ศูนย์
รวมทั้งส่วนที่เป็นถนนหรือสาธารณูปโภคต่างๆ ไม่ว่าจะอยู่ส่วนใดของพื้นที่ดังกล่าว
บริษัทฯจะต้องขอความเห็นชอบจากผู้ให้ใช้สิทธิเป็นหนังสือ และอาคารสิ่งปลูกสร้าง
อุปกรณ์หรือระบบต่างๆ
รวมทั้งสาธารณูปโภคที่ก่อสร้างเพิ่มเติมจะตกเป็นกรรมสิทธิ์ของผู้ให้ใช้สิทธิในทันทีที่การก่อสร้างแล้วเสร็จ
ซึ่งทุกครั้งในอดีตที่ผ่านมาบริษัทฯ ได้ดำเนินการตามขั้นตอนดังกล่าวอย่างถูกต้องมาโดยตลอด

3)  โครงสร้างการถือหุ้นของบริษัทฯ ต้องมีบุคคลธรรมดาที่มีสัญชาติไทย
    หรือนิติบุคคลซึ่งจดทะเบียนในประเทศไทยเป็นผู้ถือหุ้นไม่น้อยกว่าร้อยละ 51
    ตามกฎหมายตลอดระยะเวลาของสัญญาให้ใช้สิทธิดำเนินการบริหารและประกอบการศูนย์
    และทุนจดทะเบียนชำระเต็มจำนวนต่ำสุดของบริษัทฯ จะต้องไม่น้อยกว่า 100 ล้านบาท
    และต้องไม่ลดทุนจดทะเบียนให้เหลือน้อยกว่า 100 ล้านบาท

4)  จัดทำระบบ Waste Blending
    หรือการนำกากอุตสาหกรรมอันตรายบางชนิดมาเพิ่มกระบวนการ
    ปรับปรุงคุณภาพทางเคมีให้เหมาะสมกับการเผาไหม้ก่อนนำเข้าเผาทำลาย
    ซึ่งเป็นอีกกระบวนการหนึ่งที่ช่วยในการกำจัดของเสียที่มีประสิทธิภาพสูงสุดและใช้เชื้อเพลิงน้อยที่สุด
    ซึ่งบริษัทฯ ได้ดำเนินการตามความเหมาะสมตามที่ได้ศึกษาไว้แล้ว

5)  ทำการศึกษาความเป็นไปได้ของโครงการก่อสร้างโรงผลิตกระแสไฟฟ้า
    โดยรูปแบบเทคโนโลยีเป็นลักษณะของโรงไฟฟ้ากังหันไอน้ำ (Steam Turbine Power
    Plant) โดยนำไอน้ำที่ความดันและอุณหภูมิที่เหมาะสมจากการ
    เผาขยะมาใช้ในการผลิตกระแสไฟฟ้าเพื่อนำไปหมุนกังหันไอน้ำเพื่อฉุดเครื่องกำเนิดไฟฟ้าอีกต่อหนึ่ง
    สำหรับกระบวนการดังกล่าว
    คาดว่าจะมีศักยภาพในการแปรพลังงานความร้อนมาเป็นพลังงานไฟฟ้าได้ประมาณ 4
    เมกกะวัตต์ ซึ่งสามารถจัดสรรพลังงานไฟฟ้าออกเป็น 2 ส่วน คือ
    ส่วนที่นำมาใช้เพื่อการบริหารจัดการภายในระบบประมาณ 0.5 เมกกะวัตต์
    และส่วนที่จำหน่ายให้การไฟฟ้าส่วนภูมิภาคประมาณ 3.5 เมกกะวัตต์ โดยบริษัทฯ
    ได้จัดทำการศึกษาความเป็นไปได้เพื่อเสนอต่อกรมโรงงานอุตสาหกรรมแล้วเสร็จในเดือน
    มิถุนายน 2553 และอยู่ระหว่างขั้นตอน
    การพิจารณาความเหมาะสมของการลงทุนร่วมกับกรมโรงงานอุตสาหกรรม

6)  ทำการจัดตั้งกองทุนเพื่อรักษาสภาพสิ่งแวดล้อมที่อาจเกิดจากการประกอบกิจการ
    โดยจัดสรรเงิน เข้ากองทุนดังกล่าวเป็นเงินรวม 2,000,000 บาท
    โดยจัดสรรเข้าเป็นรายปีปีละ 100,000 บาท ตลอดระยะเวลาประกอบการศูนย์ 20 ปี
    และภายหลังจากสิ้นสุดสัญญาผู้เข้าดำเนินการศูนย์ช่วงต่อไปสามารถดำเนินการบริหารกองทุนต่อไปได้หรือจะนำเข้าสู่การดำเนินงานของกองทุนสิ่งแวดล้อมตามกฎหมายว่าด้วยการส่งเสริมและรักษาสิ่งแวดล้อมแห่งชาติ
    ตามแต่กรมโรงงานอุตสาหกรรมเห็นสมควร

7)  หากมีการเปลี่ยนแปลงสัดส่วนการถือหุ้น
    หรือโครงสร้างของผู้ถือหุ้นหลักของผู้ได้สิทธิจะต้องได้รับความ

เห็นชอบเป็นหนังสือจากกรมโรงงานอุตสาหกรรมก่อน ซึ่ง BWG ในฐานะผู้ถือหุ้นหลักของบริษัทฯ
ได้มีการทำบันทึกความตกลง โดยหาก BWG
ต้องการเปลี่ยนแปลงสัดส่วนการถือหุ้นจะต้องทำหนังสือขอรับความเห็นชอบเป็นหนังสือจากกรมโรงงานโดยหาก
BWG ไม่ปฏิบัติตามข้อตกลง BWG จะตกลงรับผิดชอบความเสียหายใดๆ
ที่เกิดขึ้นแก่บริษัทฯจากการไม่ปฏิบัติตามข้อตกลงดังกล่าว

[]บริษัทฯ มีขั้นตอนในการดำเนินงานเพื่อกำจัดของเสียอันตรายหรือสิ่งปฏิกูลฯ ดังนี้

  ในขั้นตอนการกำจัดของเสียอันตรายของบริษัท ประกอบด้วย 2 ส่วนหลักที่สำคัญ คือ

1)  ส่วนที่หนึ่ง เตาเผา (แบบหมุน) (Rotary Kiln)

  เตาเผาแบบหมุนได้รับการออกแบบตามข้อกำหนดของ US.EPA. โดยทำการเผาของเสียอันตราย

ที่อุณหภูมิไม่ต่ำกว่า 850 องศาเซลเซียส มีลักษณะเป็นท่อ นอนยาว เอียงเล็กน้อย
ขณะทำงานจะหมุนตลอดเวลา ภายในมีวัสดุทนไฟฉาบอยู่
สามารถควบคุมระยะเวลาการเผาไหม้และปริมาณของเสียอันตรายที่เผาได้
จึงทำปฏิกิริยาการเผาทำลายของเสียอันตรายได้อย่างสมบูรณ์ นอกจากนี้ยังมีส่วนเชื่อมต่อ
Discharge Breaching
ทำหน้าที่ในการแยกเถ้าหนักหรืออนุภาคขนาดใหญ่ที่เกิดจากการเผาไหม้ก่อนเข้าสู่การเผาไหม้ในส่วนเผาไหม้ที่สอง

2)  ส่วนเผาไหม้ที่สอง (Secondary Combustion Chamber)

  ก๊าซที่เกิดขึ้นจะเข้าสู่บริเวณเผาไหม้ส่วนที่สองซึ่งเป็นบริเวณที่การเผาไหม้จะเกิดขึ้นอย่างสมบูรณ์ด้วย

อุณหภูมิ 1,100 ถึง 1,300 องศาเซลเซียส เพื่อเพิ่มศักยภาพในการเผาไหม้ก๊าซเสีย
ส่วนเผาไหม้ที่สองนี้จะมีลักษณะเป็นทรงกระบอกคล้ายท่อในแนวตั้งจากพื้น
ภายในฉาบด้วยวัสดุทนไฟเพื่อป้องกันสภาวะการณ์กัดกร่อนที่สูงภายในเตาเผา

แผนผังแสดงกระบวนการทำงาน

[]

เนื่องจากเตาเผาขยะอุตสาหกรรมเป็นเตาเผาของเสียอันตราย
ดังนั้นจึงต้องมีระบบที่สามารถควบคุมป้องกันและดูแลให้การเผาของเสียอันตรายเป็นไปตามหลักสากล
ซึ่งมีรายละเอียดดังนี้

  ก. ระบบควบคุมมลพิษ

  ข. ระบบติดตามตรวจสอบแบบต่อเนื่อง

  ค. ระบบปรับปรุงคุณภาพของเสียอันตราย

  ง. การตรวจวิเคราะห์ของเสียอันตรายในห้องปฏิบัติการ

  จ. ระบบขนส่งของเสียอันตราย

ก. ระบบควบคุมมลพิษ
ซึ่งเป็นการป้องกันไม่ให้มลพิษที่เกิดขึ้นจากการเผาทำลายกระจายออกสู่ภายนอก
ระบบดังกล่าวประกอบด้วย

1.หอลดอุณหภูมิ (Partial Quench Tower) หรือระบบทำให้ก๊าซ/ไอร้อนเย็นลง
(Evaporative Cooling System) ก๊าซเสียที่ออกจากเตาเผาจะเข้าสู่ระบบทำให้เย็นตัวลง
โดยระบบพ่นน้ำที่เป็นละอองขนาดเล็กเข้าไปในระบบของทางเดินของก๊าซเสีย
เมื่อน้ำระเหยจะดึงความร้อนออกจากก๊าซเสีย ทำให้ก๊าซเสียซึ่งมีอุณหภูมิจาก 1,100
องศาเซลเซียส ลดลงเป็น 204 องศาเซลเซียส อย่างรวดเร็ว ซึ่งจะป้องกันการเกิดสารไดออกซิน

2.ระบบฉีดปูนขาวและถ่านกัมมันต์ (Dry Lime & Activated Carbon Injection System)
ปูนขาวและถ่าน

กัมมันต์จะถูกฉีดเข้าไปยังก๊าซเสียที่ไหลออกมาจากหอลดอุณหภูมิ เพื่อทำปฏิกิริยากับก๊าซเสีย
ซึ่งจะก่อให้เกิดปฏิกิริยาระหว่างสารที่ฉีดกับสารมลพิษในก๊าซ โดยปูนขาวจะทำปฏิกิริยากับก๊าซพิษ
ได้แก่ ไอของกรดเกลือ (HCl) และออกไซด์ของซัลเฟอร์ (SO₂)
ส่วนถ่านกัมมันต์จะดูดซับสารไดออกซิน (Dioxins) เป็นอนุภาคและถูกแยกออกจากก๊าซที่ถุงกรอง

3.ถุงกรอง (Bag Filter House)
ก๊าซที่มีฝุ่นละอองจะไหลผ่านเข้าไปยังถุงกรองทางด้านนอกทำให้อนุภาค

เกาะอยู่รอบนอกของถุงกรอง ซึ่งมีอยู่ 4 ชุด ทำหน้าที่กรองอนุภาคแยกจากก๊าซอย่างต่อเนื่อง
และมีการไล่เอาอนุภาคที่เกาะอยู่ที่ผิวของถุงกรองออกโดยอัตโนมัติโดยระบบ Jet pulse

4.ระบบกำจัดสารประกอบไนโตรเจน (Selective Catalytic Reduction)
ก๊าซที่ระบายออกจะไหลผ่านไปสู่ระบบการลดออกไซด์ของไนโตรเจน โดยใช้ตัวเร่งปฏิกิริยาประเภท
Titanium Dioxide (TIO₂) และสารละลายแอมโมเนียที่มีความเข้มข้นร้อยละ 26

5.ระบบลดไอกรดด้วยการดูดซึม (Packed Scrubber Tower) Pack Scrubber เป็นถังสูง
ภายในมีลักษณะเป็นรังผึ้ง เมื่อผ่านก๊าซที่มีไอกรดเข้ามาทางด้านล่าง และผ่านสารละลายต่างๆ
ได้แก่ โซดาไฟ เข้ามาทางด้านบนและสัมผัสกันในโครงสร้างรังผึ้ง (Packed Tower)
ก๊าซที่มีสภาพเป็นกรดจะถูกดูดซึมและทำปฏิกิริยากับด่างจนหมดสภาพความเป็นกรด
ก่อนถูกปล่อยออกจากปล่อง สู่บรรยากาศ

ข. ระบบติดตามตรวจสอบแบบต่อเนื่อง

ระบบติดตามตรวจสอบปริมาณมลสารที่ออกจากปล่อง เป็นระบบตรวจสอบแบบต่อเนื่องที่บริเวณปล่อง
และแสดงผลบนจอภาพในห้องควบคุม ซึ่งเจ้าหน้าที่ปฏิบัติงานสามารถตรวจสอบได้ตลอดเวลา
และจะมีสัญญาณเตือนเมื่อปริมาณมลสารที่ระบายเกินกว่าค่าที่กำหนด ซึ่งระบบติดตามต่อเนื่อง
นอกจากจะติดตามมลสารที่ระบายออกจากปล่องแล้วยังเป็นการตรวจวัดประสิทธิภาพการเผาไหม้ของเตาด้วย

ค. ระบบปรับปรุงคุณภาพของเสียอันตราย

ระบบปรับปรุงคุณภาพของเสียอันตราย
ทำหน้าที่ปรับปรุงคุณภาพของเสียอันตรายให้มีคุณสมบัติทางกายภาพและเคมีให้เป็นไปตามเกณฑ์การออกแบบของเตาเผาขยะอุตสาหกรรม
เพื่อให้การกำจัดของเสียอันตรายด้วยการเผาทำลายมีประสิทธิภาพสูงสุด
และก่อให้เกิดการใช้เชื้อเพลิงน้อยที่สุด ตลอดจนความคุ้มค่าทางเศรษฐศาสตร์
โดยระบบปรับปรุงคุณภาพของเสียอันตราย ครอบคลุมของเสียอันตรายทั้งในรูปของแข็ง
ของกึ่งแข็งกึ่งเหลว และของเหลว

ง. การตรวจวิเคราะห์ของเสียอันตรายในห้องปฏิบัติการ

ตามประกาศกระทรวงอุตสาหกรรม เรื่อง การกำจัดสิ่งปฏิกูลฯหรือวัสดุที่ไม่ใช้แล้ว พ.ศ. 2548 ข้อ
21 หมวด 4 กำหนดไว้ว่า “ผู้บำบัดหรือกำจัดสิ่งปฏิกูลฯ หรือวัสดุที่ไม่ใช้แล้ว
ต้องมีข้อมูลผลวิเคราะห์ทางเคมีและกายภาพของ สิ่งปฏิกูลฯ
หรือวัสดุที่ไม่ใช้แล้วก่อนการดำเนินการบำบัดหรือกำจัด”
ดังนั้นของเสียอันตรายที่จะนำมาเผาทำลายใน

เตาเผาขยะอุตสาหกรรมต้องทำการตรวจวิเคราะห์ก่อนการเผาทำลาย
เพื่อหาองค์ประกอบทางกายภาพและเคมี โดยการตรวจวิเคราะห์ครอบคลุมของเสียอันตรายประเภท
กากของเสีย น้ำเสีย อากาศ และน้ำมัน ภายใต้หลักประกัน

การดำเนินงานของห้องปฏิบัติการวิเคราะห์ที่ได้รับการรับรองและอนุญาตให้ขึ้นทะเบียนจาก
กรมโรงงานอุตสาหกรรม

กระทรวงอุตสาหกรรม

จ. ระบบขนส่งของเสียอันตราย

ระบบขนส่งของเสียอันตรายที่จะนำมาเผาทำลายในเตาเผาขยะอุตสาหกรรมนั้น
อยู่ภายใต้เงื่อนไขการควบคุมตามกฎหมายวัตถุอันตราย
กฎหมายการขนส่งทางบกและกฎหมายด้านสาธารณสุข
ซึ่งการให้บริการจัดเก็บและขนส่งของเสียอันตรายที่ใช้ความระมัดระวังสูง
จึงจำเป็นต้องใช้รถขนส่งที่ออกแบบพิเศษ เหมาะสมกับของเสียอันตรายแต่ละประเภทเท่านั้น
พร้อมทั้งภาชนะบรรจุที่ได้มาตรฐานตามหลักสากล ปลอดภัยต่อสิ่งแวดล้อม
รวมถึงได้ดำเนินการด้านเอกสารกำกับการขนส่งตามประกาศกระทรวงอุตสาหกรรม เรื่อง
ระบบเอกสารที่กำกับการขนส่งของเสียอันตราย พ.ศ. 2547
นอกจากนี้พนักงานขับรถยังต้องผ่านการฝึกอบรมจากหน่วยงานราชการที่เกี่ยวข้อง
ตลอดจนได้รับใบอนุญาตขับขี่ประเภทที่ 4

โดยเฉพาะการขนส่งมูลฝอยติดเชื้อ ที่ต้องมีลักษณะเป็นรถห้องเย็นที่มิดชิด ไม่รั่วซึม
และควบคุมอุณหภูมิ ไม่เกิน 10 องศาเซลเซียส
รวมทั้งมีข้อความหรือฉลากที่แสดงหรือบ่งบอกถึงรถขนส่งขยะติดเชื้อและแสดงชื่อของหน่วยงานที่ทำการเก็บขนมูลฝอยติดเชื้อภายนอกตัวถังของรถทั้งสองด้าน
ผู้ขับขี่และผู้ปฏิบัติงานประจำรถขนส่ง มูลฝอยติดเชื้อต้องมีความรู้การจัดการมูลฝอยติดเชื้อเป็นอย่างดี
และสวมใส่เครื่องป้องกันในการป้องกันระงับการ แพร่เชื้อขณะปฏิบัติงานทุกครั้ง

ใบอนุญาตให้ประกอบธุรกิจ/สัมปทาน

1. บริษัทฯ
เป็นผู้ได้สิทธิในการดำเนินการบริหารและประกอบศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ ตามสัญญาเลขที่ 89/2551
ระหว่างกรมโรงงานอุตสาหกรรม กับ บริษัท อัคคีปราการ จำกัด (มหาชน) ลงวันที่ 11 กุมภาพันธ์
2551

2. บริษัทฯ ได้ใบอนุญาตให้ใช้ที่ดินและประกอบกิจการในนิคมอุตสาหกรรมตามพระราชบัญญัติการ
นิคมอุตสาหกรรมแห่งประเทศไทย พ.ศ.2522 เพื่อประกอบกิจการโรงงานปรับคุณภาพของเสียรวม
(เตาเผาขยะอุตสาหกรรม) ประเภทหรือชนิดของโรงงานลำดับที่ 101

สรุปฐานะการเงินและผลการดำเนินงานของบริษัท

  (หน่วย : ล้านบาท)

  -------------------------------------- ---------- ---------- ----------
                                         2559       2560       2561

  รายได้จากการบริการ                       523.82     537.69     556.24

  กำไรขั้นต้น                               131.02     132.68     145.33

  กำไรสุทธิ                                54.17      54.15      60.98

  อัตรากำไรขั้นต้น                           25.01%     24.68%     26.13%

  อัตรากำไรสุทธิ                            10.20%     9.93%      10.81%

  สินทรัพย์รวม                              575.40     604.31     639.14

  หนี้สินรวม                                108.22     109.52     110.54

  ส่วนของผู้ถือหุ้น                            467.18     494.79     528.60
  -------------------------------------- ---------- ---------- ----------

โครงสร้างรายได้ของบริษัท

  (หน่วย : ล้านบาท)

+-----------------------------+-----+------+-----+-----+-----+-----+
|                             | ปี   |      | ปี   |     | ปี   |     |
|                             | 2   |      | 2   |     | 2   |     |
|                             | 559 |      | 560 |     | 561 |     |
+-----------------------------+-----+------+-----+-----+-----+-----+
|                             | ม   | ร    | ม   | ร้อ  | ม   | ร้อ  |
|                             | ูลค่า | ้อยละ | ูลค่า | ยละ | ูลค่า | ยละ |
+-----------------------------+-----+------+-----+-----+-----+-----+
| รา                          | 515 | 9    | 523 | 95  | 542 | 96  |
| ยได้ค่าบริการบำบัดและกำจัดของเสีย | .76 | 7.11 | .38 | .94 | .88 | .20 |
|                             |     |      |     |     |     |     |
| ด้วยวิธีเผาทำลาย               |     |      |     |     |     |     |
+-----------------------------+-----+------+-----+-----+-----+-----+
| รายได้บริการรับจ้างขนส่ง         | 8   | 1.52 | 14  | 2   | 13  | 2   |
|                             | .06 |      | .32 | .62 | .36 | .37 |
+-----------------------------+-----+------+-----+-----+-----+-----+
| รายได้อื่น*                    | 7   | 1.37 | 7   | 1   | 8   | 1   |
|                             | .27 |      | .85 | .44 | .08 | .43 |
+-----------------------------+-----+------+-----+-----+-----+-----+
| รวมรายได้                    | 531 | 10   | 545 | 100 | 564 | 100 |
|                             | .09 | 0.00 | .55 | .00 | .32 | .00 |
+-----------------------------+-----+------+-----+-----+-----+-----+

หมายเหตุ : * รายได้อื่น เช่น ดอกเบี้ย รายได้จากการขายเศษวัสดุ กำไร (ขาดทุน)
จากจำหน่ายทรัพย์สิน หนี้สูญรับคืน เป็นต้น

แนวโน้มการเกิดและการจัดการขยะอันตรายในปี 2562

ปัจจุบันการเกิดขยะอันตรายในประเทศไทยต่อปีมีจำนวนสูงมากและเนื่องจากยังไม่มีกระบวนการกำจัดที่เหมาะสมทำให้เกิดการสะสมเพิ่มขึ้น
ตลอดระยะเวลาที่ผ่านมาขยะอันตรายที่สำคัญๆ
ของประเทศไทยที่จำเป็นต้องนำมากำจัดอย่างเร่งด่วน ได้แก่ ขยะอันตรายจากอุตสาหกรรม
ซึ่งมีปริมาณถึงปีละประมาณ 3 ล้านตัน ขยะอันตรายจากโรงพยาบาลประมาณ 6 หมื่นตันต่อปี
และสุดท้ายขยะอิเล็กทรอนิกส์ที่มีปริมาณเพิ่มขึ้นอย่างรวดเร็วและมีความเป็นอันตรายสูงมากถ้าไม่ได้รับการกำจัดที่ไม่ถูกต้อง
โดยปัญหาของขยะอิเล็กทรอนิกส์ในประเทศไทย แบ่งเป็น 2 ประเภท คือ ประเภทที่ 1
ขยะอิเล็กทรอนิกส์ที่เกิดจากครัวเรือน ซึ่งมีถึงประมาณปีละ 4 แสนตัน ได้มีการ
คัดแยกออกมาจากชุมชนได้บางส่วน
โดยเอกชนและได้มีการนำไปกำจัดโดยกระบวนการนำกลับมาใช้ใหม่
ซึ่งเป็นส่วนที่ทำให้เกิดปัญหาการเกิดสารมลพิษในกระบวนการกำจัดของที่เหลือจากการคัดแยกและเกิดผลกระทบ
ต่อผู้ดำเนินการคัดแยก ในส่วนของการ คัดแยกโดยมีหน่วยงานของรัฐได้ดำเนินการมาระยะหนึ่งแล้ว
แต่ก็ยังไม่ได้มีการเก็บรวบรวมและนำไปกำจัดอย่างถูกวิธี ประเภทที่ 2 ที่เป็นปัญหาตั้งแต่ปีพ.ศ.
2559-2561 คือการนำเข้า ขยะอิเล็กทรอนิกส์ทั้งที่ปฏิบัติถูกต้องตามกฎหมายประมาณปีละ 1 แสนตัน
และมีการลักลอบนำเข้าสูงถึง 3 แสนตัน ในปี พ.ศ. 2560 ดังนั้น
ปริมาณขยะอันตรายที่มีอยู่ในประเทศไทยจะมีสูงถึงประมาณ 3.86 ล้านตันต่อปี
โดยเฉพาะขยะอิเล็กทรอนิกส์ที่มีสูงถึง 8 แสนตันต่อปี

เนื่องจากบริษัท อัคคีปราการ จำกัด (มหาชน) เป็นบริษัทฯ
ที่มีกระบวนการกำจัดและบำบัดกากอุตสาหกรรมโดยการเผาทำลายที่มีระบบบำบัดสารมลพิษจากกระบวนการเผาทำลายตามมาตรฐานสากล
EPA ที่เป็นแห่งแรก ของประเทศไทยและได้เปิดดำเนินการมาแล้วถึง 1 ทศวรรษ
ได้ตระหนักถึงบทบาทหน้าที่การเป็นส่วนหนึ่งของสังคม
ในการช่วยลดผลกระทบต่อสิ่งแวดล้อมที่เกิดจากขยะอันตราย โดยการกำจัดขยะอันตรายดังกล่าว
จึงได้กำหนด กลยุทธ์ที่มียุทธศาสตร์ที่สำคัญในการดำเนินธุรกิจที่เกี่ยวข้องไว้ 3 แนวทาง ดังนี้

1.บริษัทฯ ได้รวบรวมประสบการณ์และความรู้ของพนักงานบริษัทฯ
มาใช้ในการพัฒนาเทคโนโลยีที่ใช้อยู่ ในปัจจุบันให้มีประสิทธิภาพสูงขึ้น
ในการที่จะสามารถรองรับปริมาณขยะอันตรายที่เป็นของเสียที่ลูกค้านำเข้ามา ใช้บริการ
ซึ่งได้กำหนดไว้ในแผนกลยุทธ์มีระยะเวลา 3 ปี ซึ่งปี พ.ศ. 2561 ได้ดำเนินการไปแล้วบางส่วน

2.บริษัทฯ ได้ตระหนักถึงการเปลี่ยนแปลงทางด้านเทคโนโลยีของโลก ในช่วง 1-3 ปี
มานี้ที่เป็นไปอย่างรวดเร็วแบบก้าวกระโดด บริษัทฯ
จึงได้กำหนดยุทธศาสตร์ในการที่จะลดความเสี่ยงที่อาจมีผลกระทบต่อบริษัทฯในอนาคต
โดยการส่งเสริมสนับสนุนให้บุคลากรของบริษัทฯคิดค้นนวัตกรรมขึ้นมาใช้ในองค์กรในทุกๆ
ด้านที่บุคลากรเหล่านั้นรับผิดชอบอยู่ ซึ่งได้ประสบความสำเร็จแล้วบางส่วนในปี พ.ศ. 2561

3.เนื่องจากของเสียอันตรายประเภทอิเล็กทรอนิกส์ในปัจจุบันได้มีปริมาณมากขึ้นและหลากหลายประเภทมากขึ้นและมีอันตรายสูงขึ้น
บริษัทฯ
จึงได้วางยุทธศาสตร์ที่สำคัญที่จะศึกษาพัฒนาเทคโนโลยีที่มีอยู่และผนวกเครื่องจักรอุปกรณ์บางส่วนเสริม
เพื่อทำให้สามารถทำการเผาทำลายขยะอิเล็กทรอนิกส์ที่มีแนวโน้มที่จะเพิ่มปริมาณขึ้นอย่างรวดเร็ว
เช่น Battery ที่ใช้กับรถยนต์ Hybrid car หรือ Electronic car
โดยการที่นอกจากจะเผาทำลายสารพิษ บริษัทฯ
ได้มีนโยบายในการที่จะสร้างมูลค่าเพิ่มโดยการจะต้องสามารถ Recycle
เอาโลหะหนักที่สำคัญๆที่ใช้กับ Battery เหล่านั้นนำกลับมาใช้ใหม่ได้ เพราะ
นอกจากจะเพิ่มผลประโยชน์ทางด้านเศรษฐกิจแล้วยังจะเป็นการลดผลกระทบต่อสิ่งแวดล้อมโลกที่เกิดจากการทำเหมืองผลิตโลหะเหล่านั้นได้อีกทางหนึ่งด้วย

ดังนั้น บริษัทฯ คาดหวังว่าในการดำเนินธุรกิจของบริษัทฯ
ในอนาคตจะสามารถทำให้เกิดความยั่งยืนและตอบสนองต่อความคาดหวังของผู้มีส่วนได้ส่วนเสียได้อย่างยั่งยืนและสูงสุดกับทุกกลุ่ม

ภาวะการแข่งขัน

การกำจัดสิ่งปฏิกูลฯ โดยวิธีการเผานั้น กฎหมายได้ระบุให้ผู้ประกอบกิจการโรงงานที่ประสงค์
จะดำเนินการจัดการสิ่งปฏิกูลฯ โดยการเผาต้องได้รับความเห็นชอบจากกรมโรงงานอุตสาหกรรม
ซึ่งวิธีการเผา ที่กรมโรงงานพิจารณาประกอบด้วย

1. เผาทำลายในเตาเผาขยะทั่วไปเฉพาะสิ่งปฏิกูลฯ ที่ไม่เป็นของเสียอันตรายเท่านั้น

  2. เผาทำลายในเตาเผาเฉพาะสำหรับของเสียอันตราย

  3. เผาทำลายร่วมในเตาเผาปูนซีเมนต์

  โดยขอบเขตการให้บริการของบริษัทฯ
  จะครอบคลุมการเผาทำลายในเตาเผาเฉพาะสำหรับของเสีย

อันตรายซึ่งบริษัทฯ
ถือเป็นผู้ประกอบการเพียงรายเดียวในประเทศที่สามารถดำเนินการในรูปแบบดังกล่าวได้
สำหรับกรณีการแข่งขันในการดำเนินธุรกิจการกำจัดสิ่งปฏิกูลฯ
ในภาคอุตสาหกรรมซึ่งอาจเกิดได้กับธุรกิจการเผาทำลาย

ร่วมในเตาเผาปูนซีเมนต์นั้นมักกระทำขึ้นโดยมีวัตถุประสงค์เพื่อนำพลังงานที่ได้จากการเผาไปใช้ภายในโรงงาน

กลุ่มลูกค้าเป้าหมาย

บริษัทฯ ได้มีการจัดกลุ่มผู้ใช้บริการเป้าหมาย โดยแบ่งตามประเภทอุตสาหกรรม ดังนี้

1.  โรงงานประกอบกิจการเกี่ยวกับเคมีภัณฑ์ สารเคมี หรือวัสดุเคมี

2.  โรงงานประกอบกิจการเกี่ยวกับการผลิตยางเรซิ่นสังเคราะห์ พลาสติก

3.  โรงงานประกอบกิจการเกี่ยวกับสี น้ำมันชักเงา เชลแล็ก แล็กเกอร์

4.  โรงงานกลั่นน้ำมันปิโตรเลียม

5.  โรงงานประกอบกิจการเกี่ยวกับผลิตภัณฑ์ปิโตรเลียม

6.  โรงงานประกอบกิจการเกี่ยวกับรถยนต์

7.  โรงพยาบาล และสถานพยาบาลต่างๆ

8.  กลุ่มของเสียที่เกิดจากภาคเกษตรกรรม

9.  ของเสียจากกลุ่มโรงงานในเขตอาเซียนที่ต้องส่งมากำจัดเผาทำลายในประเทศไทย

  (ปัจจุบันยังไม่มีลูกค้ากลุ่มนี้ แต่จะดำเนินการติดต่อกลุ่มลูกค้าดังกล่าวในอนาคต)

บริษัทฯ มีนโยบายการกระจายรายได้ของลูกค้าทั้งด้านทำเลที่ตั้ง และประเภทอุตสาหกรรม
เพื่อเป็นการลดความเสี่ยงจากการพึ่งพิงลูกค้ากลุ่มใดกลุ่มหนึ่งเป็นพิเศษ โดยในอนาคต บริษัทฯ
มีนโยบายในการขยายฐานลูกค้าไปยังโรงงานอุตสาหกรรมขนาดกลางและขนาดย่อมให้มากขึ้น

ช่องทางการจำหน่าย

บริษัทฯ ทำการตลาดโดยตรงผ่านทางพนักงานขายของบริษัทฯ
โดยมีการแบ่งพนักงานขายออกเป็นแต่ละทีมเพื่อดูแลในพื้นที่ต่างๆ แยกตามภูมิภาค
พนักงานขายจะได้รับการอบรมให้มีความรู้ความเข้าใจในลักษณะและขั้นตอนการให้บริการเป็นอย่างดี
สามารถให้คำปรึกษาที่สอดคล้องและเป็นไปตามเงื่อนไขทางกฎหมาย
ถูกต้องตามหลักวิชาการให้แก่โรงงานอุตสาหกรรมได้ ทั้งนี้ บริษัทฯ
มีมาตรการในการสร้างแรงจูงใจให้แก่พนักงานขาย
โดยการจ่ายค่าคอมมิชชั่นให้แก่พนักงานขายที่สามารถทำยอดรายได้ได้ตามเกณฑ์ที่กำหนด
โดยมีการกำหนดอัตรา ที่เป็นไปตามระเบียบของบริษัทฯ
และมีการอนุมัติจากผู้มีอำนาจอนุมัติในเรื่องดังกล่าว นอกจากนี้
ภาคราชการยังมีส่วนช่วยในการประชาสัมพันธ์ และสนับสนุนการใช้บริการของบริษัทฯ
อีกช่องทางหนึ่งด้วย

การจัดหาผลิตภัณฑ์และบริการ

ในช่วงปี 2559 – 2561 ที่ผ่านมา บริษัทฯ
มีความสามารถในการให้บริการสำหรับการกำจัดสิ่งปฏิกูลฯ ทั้งที่ไม่อันตรายและที่เป็นอันตราย ดังนี้

(หน่วย : ตัน)

  ------------------------------ ------------- ------------- -------------
                                 ปี 2559        ปี 2560        ปี 2561

  ปริมาณสิ่งปฏิกูลฯ ที่ให้บริการ          109,643.10    95,872.48     105,120.23

  อัตราการใช้กำลังการผลิต (%)        91.37         79.89         87.60
  ------------------------------ ------------- ------------- -------------

หมายเหตุ : ความสามารถในการให้บริการเต็มที่
คำนวณจากการกำจัดปริมาณสิ่งปฏิกูลที่เป็นของแข็ง จำนวน 200 ตันต่อวัน

และปริมาณสิ่งปฏิกูลที่เป็นของเหลว จำนวน 200 ตันต่อวัน วันทำงาน 25 วันต่อเดือน

ด้านสิ่งแวดล้อมและอาชีวอนามัยและความปลอดภัย

1.การจัดการด้านสิ่งแวดล้อม

จากความเห็นชอบในรายงานการวิเคราะห์ผลกระทบสิ่งแวดล้อม (EIA)
จากสำนักงานนโยบายและแผนทรัพยากรธรรมชาติและสิ่งแวดล้อม (“สผ.”)
สำหรับการบริหารและประกอบการโครงการศูนย์บริหารจัดการวัสดุ

เหลือใช้อุตสาหกรรม (เตาเผาขยะอุตสาหกรรม) นั้น บริษัทฯ ได้ยึดถือปฏิบัติตามมาตรการป้องกัน
และลดผลกระทบสิ่งแวดล้อม ที่ได้เสนอไว้ในรายงานดังกล่าว
โดยผลการปฏิบัติตามมาตรการดังกล่าวจะนำเสนอต่อหน่วยงานที่เกี่ยวข้องเป็นประจำ
โดยมีหน่วยงานที่เป็นบุคคลที่สาม (Thrid party) ดำเนินการตรวจสอบ
และจัดทำรายงานผลการปฏิบัติ ตามมาตรการป้องกันและลดผลกระทบต่อสิ่งแวดล้อม บริษัทฯ
ได้รับการรับรองมาตรฐานด้านการจัดการคุณภาพ ISO 9001:2015
มาตรฐานด้านการจัดการสิ่งแวดล้อม ISO 14001:2015
และได้รับการรับรองมาตรฐานการจัดการด้านอาชีวอนามัยและความปลอดภัย (Occupational
Health and Safety Management) OHSAS 18001: 2007 โดย บริษัท อินเตอร์เทค
อินดัสทรี แอนด์ เซอร์ทิฟิเคชั่น เซอร์วิสเซส (ประเทศไทย) จำกัด ในขอบเขตของ การรวบรวม
ขนส่ง จัดเก็บ และกำจัดของเสียอุตสาหกรรม โดยกระบวนการเผาทำลาย ทั้งนี้
การติดตามการปฏิบัติตามมาตรการป้องกันและลดผลกระทบสิ่งแวดล้อม ได้มอบหมายให้ บริษัท
เอส.พี.เอส. คอนซัลติ้ง เซอร์วิส จำกัด เป็นผู้ดำเนินการติดตาม ซึ่งพบว่า
ผลการปฏิบัติสอดคล้องตามที่มาตรการกำหนด สามารถสรุปได้ดังนี้

+--------+-------------------------------------------------------------+
| หัวข้อ   | การดำเนินการป้องกันผลกระทบสิ่งแวดล้อม                             |
+========+=============================================================+
| คุณภา   | -   ดำเนินการติดตั้งอุปกรณ์กำจัดและควบคุมมลพิษทางอากาศแบบ Semi-Dry & |
| พอากาศ |     Wet                                                     |
|        |                                                             |
|        | -   ติดตามผลการตรวจวัดปริมาณมลพิษที่ระบายออกจากปล่องระบายอากาศ     |
|        |                                                             |
|        | -   ดำเนินการบำรุงรักษาเครื่องมืออุปกรณ์และเครื่องมือและอุปกรณ์ต่างๆ      |
|        |     ของระบบควบคุมม                                           |
|        | ลพิษเป็นประจำและจัดเตรียมให้มีอุปกรณ์สำรองเพียงพอสำหรับใช้งานได้อย่างน้อย |
|        |     2 ปี                                                     |
|        |                                                             |
|        | -   จัดให้มีระบบไฟฟ้าสำรองสำหรับเตาเผาในกรณีที่เกิดไฟฟ้าขัดข้อง         |
|        |                                                             |
|        | -   จัดให้มีการบำบัดกลิ่นที่เกิดภา                                   |
|        | ยในห้องสูบถ่ายของเสียที่เป็นของเหลวและในอาคารเก็บของเสียประเภทของแข็ง |
|        |     ตามที่มาตรการกำหนด                                        |
|        |                                                             |
|        | -   จดบันทึก                                                  |
|        | และรายงานผลกรณีที่เกิดการดำเนินการผิดปกติที่ต้องระบายมลพิษทางปล่องฉุกเฉิน |
|        |     สู่บรรยากาศ                                               |
|        |                                                             |
|        | -   จัดให้มีการกำจัดเถ้าลอยอย่างถูกวิธีตามที่กฎหมายกำหนด               |
|        |                                                             |
|        | - ดำเนินการปลูกต้นไม้แบบ 3 ชั้น สลับฟันปลาบริเวณโดยรอบโครงการเพื่อเป็น  |
|        | Buffer Zone                                                 |
|        |                                                             |
|        | ซึ่งจะช่วยป้องกันปัญหาในเรื่องฝุ่นและกลิ่นต่างๆ                          |
+--------+-------------------------------------------------------------+
| คุณภาพ  | -   มีการแยกระบบรวบรวมน้ำออกเป็นสองส่วนอย่างชัดเจน                |
|        |     ระหว่างน้ำเสียปนเปื้อนกับน้ำฝน น้ำเสียที่ปนเปื้อนภายในโครงการทั้งหมด   |
| น้ำผิวดิน |     จะถูกรวบรวมลงสู่บ่อ Sump หรือบ่อพักน้ำปนเปื้อนที่ติดตั้งเครื่องสูบ        |
|        |     ก่อนจะถูกสูบไปกำจัดยังเตาเผาของโครงการ                       |
|        |     ส่วนน้ำฝน                                                 |
|        | ที่ไม่ปนเปื้อนจะระบายลงสู่รางระบายน้ำซึ่งแยกส่วนจากรางระบายน้ำเสียปนเปื้อน |
|        |     โดยลงสู่ ส่วนดักขยะก่อนระบายสู่รางระบายของ นิคมฯ                |
|        |     สำหรับน้ำเสียจากอาคารสำนักงานจะผ่าน Septic Tank              |
|        |     และรวบรวมนำเข้าเผาทำลาย                                  |
+--------+-------------------------------------------------------------+
| ระ     | -   จัดให้มีห้องคุมเครื่องจักรหรืออุปกรณ์ที่มีเสียงดังไม่ให้ เกิน 85 dB(A)     |
| ดับเสียง |     เพื่อลดการแพร่กระจาย ของเสียง                               |
|        |                                                             |
|        | -   บริเวณห้อง Control Room จัดให้มีประตู 2 ชั้น เพื่อกั้นเสียงดัง        |
|        |                                                             |
|        | -   จัดให้มีอุปกรณ์ป้องกันเสียง ได้แก่ Ear-Plug และ Ear-Muff          |
|        |     สำหรับพนักงานที่ปฏิบัติงานในบริเวณที่มีเสียงดังอย่างเพียงพอ            |
+--------+-------------------------------------------------------------+
| กา     | -   มีการตรวจสอบของเสียประเภทต่างๆ เมื่อของเสียมาถึงโครงการ        |
| รจัดการ |     และก่อนป้อนของเสียเข้าสู่เตาเผา                               |
|        |                                                             |
| ของเสีย | -   จัดให้มีอาคารรับและเก็บของเสียแต่ละประเภท                      |
|        |                                                             |
|        | -   กากของเสียที่เกิดจากการดำเนินโครงการ โดยขี้เถ้าลอย              |
|        |     จะกำจัดโดยการตรึงสารพิษที่ปะปน อยู่ในเถ้า และทำให้อยู่ในรูปของแข็ง   |
|        |     แล้วส่งไปฝังกลบแบบปลอดภัยที่ Secured Landfill ส่วน ขี้เถ้าหนัก     |
|        |     จะถูกเก็บรวบรวมในภาชนะแล้วส่งไปฝังกลบแบบปลอดภัยที่ Secured      |
|        |     Landfill เช่นเดียวกัน                                      |
+--------+-------------------------------------------------------------+

+------------+---------------------------------------------------------+
| หัวข้อ       | การดำเนินการป้องกันผลกระทบสิ่งแวดล้อม                         |
+------------+---------------------------------------------------------+
| การคมนาคม  | -   ติดตั้งเครื่องหมายจราจรภายในบริเวณโครงการ เช่น             |
|            |     กำหนดความเร็วขับรถภายในโครงการไม่เกิน 20 กม./ชม.        |
|            |     หรือตามที่กฎหมายกำหนด                                  |
|            |                                                         |
|            | -                                                       |
|            |  ตรวจสอบรถบรรทุกของเสียให้มีสภาพดีพร้อมสำหรับใช้งานเป็นประจำทุกวัน |
|            |                                                         |
|            | -   ฝ                                                   |
|            | ึกอบรมพนักงานให้มีความรู้ความเข้าใจถึงการปฏิบัติงานที่ถูกต้องและปลอดภัย |
|            |     และสามารถปฏิบัติการเมื่อเกิดเหตุฉุกเฉินได้                    |
|            |     และให้ปฏิบัติตามกฎระเบียบการจราจรอย่างเคร่งครัด             |
|            |     โดยจะมีการกำหนดโทษหาก มีการละเมิดกฎหรือข้อกำหนด          |
+------------+---------------------------------------------------------+
| อา         | -   จัดให้มีตู้ยาสามัญ เครื่องเวชภัณฑ์ และห้องปฐมพยาบาลเบื้องต้น      |
| ชีวอนามัยและ |                                                         |
| ความปลอดภัย | -   จ                                                   |
|            | ัดให้มีเจ้าหน้าที่ตรวจสอบการรั่วไหลของของเสียที่เป็นของเหลวบริเวณรอบๆ |
|            |     ถังเก็บของเสียเป็นประจำทุกวัน โดยการเดินตระเวนรอบพื้นที่ทำงาน  |
|            |                                                         |
|            | -   ดำเนินการติดตั้ง Pressure Gauge                         |
|            |     เพื่อวัดระดับความดันภายในถังเป็นประจำทุกวัน                  |
|            |                                                         |
|            | -   จัดให้มีอุปกรณ์กรณีป้องกันเสียง ทั้ง Ear-Muff และ Ear- Plug    |
|            |     อย่างเพียงพอ                                          |
|            |                                                         |
|            |  และกำหนดให้พนักงานใช้อุปกรณ์ป้องกันทุกครั้งที่ต้องปฏิบัติงานในที่มีเสียงดัง |
|            |     พร้อมทั้งติดตั้งป้ายเตือนให้ สวมใส่อุปกรณ์                      |
|            |                                                         |
|            | -                                                       |
|            | จัดให้มีอุปกรณ์ป้องกันอันตรายส่วนบุคคลสำหรับพนักงานที่ต้องปฏิบัติงานบริเวณ |
|            |                                                         |
|            | พื้นที่ที่เสี่ยงต่อการเกิดอันตราย เช่น ห้องปฏิบัติการ                   |
|            | บริเวณรับและเก็บของเสีย                                     |
|            |                                                         |
|            | - จัดให้มีการฝึกอบรมแก่พนักงานทุกคน เป็นประจำ                   |
|            | สำหรับพนักงานใหม่และพนักงาน                                 |
|            |                                                         |
|            | ที่ม                                                      |
|            | ีการเปลี่ยนหน้าที่ในการปฏิบัติงานเฉพาะอย่างให้มีความรู้ความเข้าใจในการ |
|            |                                                         |
|            | ใช้เครื่องมืออุปกรณ์ต่างๆ เพื่อป้องกันความผิดพลาดในการปฏิบัติงาน       |
|            |                                                         |
|            | - มีกฎระเบียบด้านความปลอดภัยซึ่งครอบคลุมหัวข้อนโยบายความปลอดภัย   |
|            | หน้าที่                                                    |
|            |                                                         |
|            | ความรับผิดชอบของบุคคล การปฏิบัติตนในขณะทำงาน                  |
|            | หลักความปลอดภัยในการ                                      |
|            |                                                         |
|            | ปฏิบัติงาน การรายงานอุบัติภัย การกรองและการเก็บของเสียและสารเคมี  |
|            | การใช้                                                   |
|            |                                                         |
|            | เครื่องมืออุปกรณ์ การให้ความปลอดภัยต่อสาธารณะ                   |
|            | การใช้อุปกรณ์ป้องกันอันตราย                                   |
|            |                                                         |
|            | ส่วนบุคคล การทำความสะอาดอุปกรณ์ การใช้เครื่องมือดับเพลิงและอุปกรณ์  |
|            |                                                         |
|            | เหตุฉุกเฉิน                                                |
|            |                                                         |
|            | -   ทำการซ้อมแผนการดับเพลิง การปฐมพยาบาล การช่วยเหลือฉุกเฉิน   |
|            |     และการหนีไฟของพนักงาน โดยจัดให้มีการฝึกซ้อมดับเพลิงปีละครั้ง    |
|            |                                                         |
|            | - ตรวจสุขภาพพนักงานใหม่และตรวจสุขภาพประจำปีแก่พนักงานทุกคน      |
|            | โดยตรวจ                                                 |
|            |                                                         |
|            | สุขภาพต่างๆ ให้สอดคล้องกับงานที่พนักงานปฏิบัติ                     |
+------------+---------------------------------------------------------+

2. ผลตรวจวัดคุณภาพสิ่งแวดล้อม

ในการติดตามตรวจวัดคุณภาพสิ่งแวดล้อมตามข้อกำหนดในรายงานการวิเคราะห์ผลกระทบสิ่งแวดล้อม
(EIA) ได้มอบหมายให้ บริษัท เอส.พี.เอส. คอนซัลติ้ง เซอร์วิส
จำกัดเป็นผู้ดำเนินการติดตามตรวจวัดคุณภาพสิ่งแวดล้อม ซึ่งพบว่า
ผลการตรวจวัดอยู่ในเกณฑ์ตามค่ามาตรฐานที่กฎหมายกำหนด

ตารางแสดงการตรวจสอบคุณภาพสิ่งแวดล้อม

+-------------------------------------------------+--------------------+
| คุณภาพสิ่งแวดล้อม                                   | ความถี่ ( ครั้ง/ปี )    |
+-------------------------------------------------+--------------------+
| 1. คุณภาพอากาศ                                   |                    |
+-------------------------------------------------+--------------------+
| -   ในบรรยากาศ ( Ambient Air )                  | 2                  |
+-------------------------------------------------+--------------------+
| -   ปลายปล่อง ( Stack )                          | 12                 |
+-------------------------------------------------+--------------------+
| -   ในสถานที่ทำงาน ( Working area )               | 12                 |
+-------------------------------------------------+--------------------+
| 2. ระดับเสียง                                     |                    |
+-------------------------------------------------+--------------------+
| -   ทั่วไป ( Leq 24 hr.)                          | 12                 |
+-------------------------------------------------+--------------------+
| -   ในสถานที่ทำงาน ( Leq 8 hr. )                  | 3                  |
+-------------------------------------------------+--------------------+
| 3. คุณภาพน้ำใต้ดิน                                  | 3                  |
+-------------------------------------------------+--------------------+

2.1.การตรวจวัดคุณภาพอากาศ

2.1.1 คุณภาพอากาศในบรรยากาศ : ดำเนินการตรวจวัดคุณภาพอากาศในบรรยากาศปีละ 2 ครั้ง
ในรัศมี 5 กิโลเมตร โดยรอบโครงการ จำนวน 5 จุด โดยทำการตรวจวัด ปริมาณฝุ่นละอองรวม
ปริมาณฝุ่นละอองขนาดเล็ก ปริมาณก๊าซไนโตรเจนไดออกไซด์ และ ก๊าซซัลเฟอร์ไดออกไซด์
ทุกจุดมีค่าต่ำกว่าค่าที่มาตรฐานกำหนดทุกจุดตรวจวัด

[]

2.1.2 คุณภาพอากาศจากปล่องระบาย : บริษัทฯ
มีการตรวจวัดคุณภาพอากาศที่ระบายออกจากปล่องระบายเป็นประจำทุกเดือน เช่น
ก๊าซออกไซด์ของไนโตรเจน (NO_(x)) ก๊าซซัลเฟอร์ไดออกไซด์ (SO₂) และฝุ่นละอองรวม
(TSP)
รวมทั้งปริมาณสารไดออกซิน/ฟิวแรนโดยมีค่าการระบายมลพิษออกทางปล่องระบายอยู่ในเกณฑ์มาตรฐานที่กฎหมายกำหนดทุกรายการตรวจวัด

[]

2.1.3 คุณภาพอากาศในสถานที่ทำงาน : บริษัทฯ มีการตรวจวัดคุณภาพอากาศในสถานที่ทำงาน
เช่น TSP / PM-10 / VOC โดยผลตรวจวัด มีค่าไม่เกินกว่าเกณฑ์ที่มาตรฐานกำหนด

[]

2.2. ระดับเสียง

2.2.1 ระดับเสียงทั่วไปบริเวณรอบพื้นที่โครงการ (Leq 24 hrs.) : บริษัท
มีการตรวจวัดระดับเสียงทั่วไปบริเวณรอบพื้นที่โครงการ จำนวน 4 จุด ได้แก่
สถานตากอากาศบางปู บ้านหัวลำภูลาย สำนักงานนิคมฯ บางปูเดิม และป้อมทางเข้า-ออก
โครงการ ผลการตรวจวัดทุกจุดมีค่าไม่เกินกว่าเกณฑ์ ที่มาตรฐานกำหนด

[]

  2.2.2 ระดับเสียงในสถานที่ทำงาน (Leq 24 hrs.) : บริษัท มีการดำเนินการตรวจวัดทุกๆ

[]3 เดือน ผลการตรวจวัดทุกจุด
มีค่าไม่เกินกว่าเกณฑ์ที่มาตรฐานกำหนดเมื่อเปรียบเทียบกับกฎกระทรวงแรงงาน
กำหนดมาตรฐานในการบริหารและจัดการด้านความปลอดภัยฯ พ.ศ. 2549 และ
ประกาศกระทรวงอุตสาหกรรม เรื่อง
มาตรการคุ้มครองความปลอดภัยในการประกอบกิจการโรงงานฯ พ.ศ. 2546

  2.3.คุณภาพน้ำใต้ดินจากบ่อสังเกตการณ์ บริษัท มีการตรวจวัดคุณภาพน้ำใต้ดินจากบ่อสังเกตการณ์

[]จำนวน 5 จุด ภายในโครงการ กำหนดให้มีการตรวจวัด 3 ครั้ง/ปี
ผลการตรวจวัดทุกจุดมีค่าไม่เกินกว่าเกณฑ์ควบคุม ที่กำหนด ( Base line )

3.การจัดการน้ำเสีย และการนำมาใช้ประโยชน์

[] ในปี 2561 บริษัทฯ
สามารถบริหารจัดการในการใช้ประโยชน์จากน้ำเสียทั้งที่รับมากำจัดและที่เกิดขึ้นจากกระบวนการดำเนินงาน
ทดแทนการเผาทำลาย โดยการใช้น้ำเสียที่มีคุณสมบัติเหมาะสม
ที่จะนำมาใช้ในกระบวนการลดอุณหภูมิก๊าซร้อนในหอลดอุณหภูมิ

4. ด้านอาชีวอนามัยและความปลอดภัย

  บริษัทฯ ได้ให้ความสำคัญด้านความปลอดภัยและสุขภาพอนามัยของพนักงาน รวมทั้งการ

ควบคุมผลกระทบด้านสิ่งแวดล้อมที่เกิดจากกิจกรรมดำเนินงาน
โดยมุ่งหวังลดสถิติการเกิดอุบัติเหตุจากการทำงาน (Zero Accident) และควบคุมมลสาร
และค่ามลสารที่ระบายออกสู่สิ่งแวดล้อมมีค่า น้อยกว่าค่ามาตรฐานตามกฎหมาย
จึงเกิดแนวทางการดำเนินงานดังนี้

-   ส่งเสริมให้พนักงานมีส่วนร่วมในการประเมินความเสี่ยงอันตรายและผลกระทบด้านสิ่งแวดล้อมของ

กิจกรรมดำเนินงาน ผ่านกิจกรรม ปรับปรุงสภาพแวดล้อมและสถานที่ทำงานให้ปลอดภัย
ใช้เทคโนโลยีที่มีประสิทธิภาพสูงในการบำบัด กำจัดและควบคุมมลสารต่าง ๆ ในกระบวนการ

-   สร้างความตระหนักรู้ด้านความปลอดภัยในการทำงาน โดยจัดให้มีการอบรมให้ความรู้

ด้านความปลอดภัยและอาชีวอนามัย เช่น หลักสูตรการตรวจสอบความปลอดภัยในโรงงาน
หลักสูตรวิธีการสวมใส่ การบำรุงรักษาอุปกรณ์ป้องกันอันตรายส่วนบุคคล (PPE)

-   นำระบบมาตรฐานการจัดการด้านความปลอดภัยและอาชีวอนามัย (OHSAS 18001:2007)

และระบบมาตรฐานการจัดการด้านสิ่งแวดล้อม (ISO 14001: 2004)
มาเป็นเครื่องมือหลักในการบริหารจัดการควบคู่ไปกับการดำเนินโครงการ

-   ปลูกสร้างจิตสำนึกด้านความปลอดภัย อาชีวอนามัยและสิ่งแวดล้อมแก่พนักงาน เพื่อเน้น

การเปลี่ยนแปลงพฤติกรรม จนเกิดเป็นวัฒนธรรมองค์กร
และได้รับการรับรองเป็นโรงงานอุตสาหกรรมสีเขียวระดับ 4 วัฒนธรรมสีเขียว ( Green
Industrial Level 4 ) จากกรมโรงงานอุตสาหกรรม

[][][][]

  จากผลการดำเนินโครงการต่างๆ ทำให้อุบัติเหตุมีแนวโน้มลดลง
  พนักงานสามารถปฏิบัติงานได้เต็ม

ประสิทธิภาพและบรรลุตามเป้าหมาย นอกจากนี้ ยังจัดให้มีทีมงานเฝ้าระวังผลกระทบกับสิ่งแวดล้อม
ที่อาจเกิดกับชุมชนใกล้เคียง และการตรวจวัดและติดตามคุณภาพสิ่งแวดล้อมในบริเวณชุมชนโดยรอบ
เป็นประจำอย่างต่อเนื่อง เพื่อนำไปสู่เป้าหมายที่สำคัญ คือ การพัฒนาอย่างยั่งยืน (Sustainable
development) ในปี 2561 มีผู้ได้รับบาดเจ็บจากการทำงานจำนวน 7 คน (ถึงขั้นหยุดงาน 3
คน)

กราฟแสดงการเกิดอุบัติเหตุและการเจ็บป่วยจากการทำงานตั้งแต่ปี 2559-2561

  []

5. การบรรเทาภาวะโลกร้อน

จากสถานการณ์การเปลี่ยนแปลงสภาพภูมิอากาศ ทำให้เกิดผลกระทบจากภาวะโลกร้อน
เกิดภัยธรรมชาติ และมีผลต่อสุขภาพอนามัยของมนุษย์
สาเหตุเกิดจากปริมาณก๊าซเรือนกระจกในบรรยากาศมีเพิ่มสูงขึ้น

โดยบริษัทฯ เองก็ถือเป็นแหล่งการปลดปล่อยก๊าซเรือนกระจก
ดังนั้นเพื่อการมีส่วนร่วมในการลดการปลดปล่อยก๊าซเรือนกระจก บริษัทฯ
ได้กำหนดเป็นเป้าหมายเชิงปริมาณของ
ปริมาณการปลดปล่อยก๊าซเรือนกระจกที่เกิดจากการใช้ก๊าซธรรมชาติในการเผาทำลายของเสีย 1
ตัน ต้องไม่เกิน 0.3 ตันคาร์บอนไดออกไซด์เทียบเท่า ซึ่งในปี 2561
สามารถควบคุมปริมาณการปลดปล่อยก๊าซเรือนกระจกการการใช้ก๊าซธรรมชาติในการเผาทำลายของเสีย
1 ตัน มีค่าเท่ากับ 0.13 ตันคาร์บอนไดออกไซด์เทียบเท่า

[] อีกทั้ง บริษัทฯ
ยังได้การรับรองข้อมูลการประเมินการปลดปล่อยก๊าซเรือนกระจกจากการดำเนินงานขององค์กรจากกิจกรรมต่าง
ๆ (Carbon Footprint for Organization : CFO)
ตามมาตรฐานสากลจากองค์การบริหารจัดการก๊าซเรือนกระจก (องค์การมหาชน)

บริษัทฯ ตระหนักดีว่าการบริหารความเสี่ยงเป็นพื้นฐานที่สำคัญในการประกอบธุรกิจ
โดยได้มีการกำหนดแนวทางในการบริหารความเสี่ยงแต่ละด้าน เพื่อให้แน่ใจได้ว่าบริษัทฯ
มีกลไกกำกับดูแลการบริหารความเสี่ยง ที่มีประสิทธิภาพ
ซึ่งการบริหารความเสี่ยงทางธุรกิจของบริษัทฯ
อยู่ภายใต้การบริหารจัดการของผู้บริหารและทุกหน่วยงานโดยมีคณะอนุกรรมการบริหารความเสี่ยงซึ่งได้รับการแต่งตั้งโดยคณะกรรมการบริษัท
ทำหน้าที่กำกับดูแลให้มีระบบการบริหารความเสี่ยงที่มีประสิทธิภาพขึ้นในองค์กร
เพื่อสร้างความมั่นใจว่าจะมีการดำเนินการที่เหมาะสมในการบริหารจัดการความเสี่ยงนั้นๆ
อีกทั้งส่งเสริมให้การบริหารความเสี่ยงเป็นส่วนหนึ่งในวัฒนธรรมองค์กร

ในปี 2561 บริษัทฯ ได้วิเคราะห์ถึงปัจจัยแห่งความเสี่ยงสำคัญที่อาจมีผลกระทบต่อการประกอบธุรกิจ
และ และมาตรการในการบริหารจัดการความเสี่ยงแต่ละด้าน สามารถสรุปแบ่งออกเป็น ดังนี้

1.ความเสี่ยงด้านกลยุทธ์ (Strategic Risk)

1.1 ความเสี่ยงด้านการแข่งขัน

ปัจจุบันองค์กรต่างๆทั้งภาครัฐและเอกชนต่างตระหนักต่อปัญหามลภาวะสิ่งแวดล้อม
ภายใต้สภาวะการเพิ่มขึ้นของปริมาณของเสียอันตรายอย่างน่าเป็นห่วง
มีการรณรงค์อย่างต่อเนื่องเพื่อลดการก่อให้เกิดมลภาวะสิ่งแวดล้อมจึงส่งผลให้ผู้ประกอบการโรงงานอุตสาหกรรมทั่วประเทศตระหนักและใส่ใจต่อการนำกากอุตสาหกรรมเข้าสู่ระบบการจัดการที่ถูกต้อง
ทำให้ธุรกิจจัดการกากอุตสาหกรรม มีการเติบโตและขยายตัวเป็นอย่างมาก
มีผู้สนใจลงทุนในธุรกิจนี้มากขึ้นอันอาจมีผลกระทบต่อฐานลูกค้าและรายได้ของบริษัทในอนาคตผู้ประกอบธุรกิจด้านนี้ต้องอาศัยเงินลงทุนในการพัฒนาโครงการ
ต้องผ่านการรับรองรายงานการวิเคราะห์ผลกระทบต่อสิ่งแวดล้อม (EIA) ตลอดจนต้อง
มีประสบการณ์ และความเชี่ยวชาญ จึงเป็นอุปสรรคและข้อจำกัดที่สำคัญ
ของการเข้ามาของผู้ประกอบการรายใหม่

มาตรการจัดการความเสี่ยง

บริษัท อัคคีปราการ จำกัด (มหาชน)
ซึ่งเป็นผู้ให้บริการจัดการกากอุตสาหกรรมโดยกระบวนการเผาทำลาย จึงได้กำหนดวิสัยทัศน์
“มุ่งมั่นที่จะใช้และพัฒนาเทคโนโลยี เพื่อการดูแลสิ่งแวดล้อมอย่างถูกต้อง ตามหลักวิชาการ
และสร้างสิ่งแวดล้อมปลอดภัยด้วยกลไกทางเทคโนโลยี” พัฒนากิจการให้เจริญก้าวหน้าอย่างต่อเนื่อง
เพื่อให้บรรลุวิสัยทัศน์และลดความเสี่ยงดังกล่าว มีการจัดทำแผนกลยุทธ์ประจำปี
ที่สอดคล้องกับแผนกลยุทธ์ระยะยาวของบริษัทฯ
โดยคณะกรรมการบริษัทและผู้บริหารระดับสูงมีส่วนร่วมในการพิจารณาและกำหนดแผนงานต่างๆ เช่น

-   มีกระบวนการติดตาม ดูแลผลการปฏิบัติตามแผนงานในทุกลำดับชั้นอย่างใกล้ชิด โดยมีการ
    จัดประชุมผู้บริหารเป็นประจำทุกเดือน ประเมินความเสี่ยงและโอกาสทางการตลาด
    เพื่อทบทวนแผนงานและกลยุทธ์ให้เหมาะสมกับสภาวการณ์ที่เปลี่ยนแปลง

-   มุ่งเน้นขยายฐานลูกค้าจากเดิม โดยในแต่ละปีจะต้องมีลูกค้าใหม่เพิ่มขึ้น 30%
    และกำหนดให้แผนการการขยายฐานลูกค้ามีความสอดคล้องกับแผนยุทธศาสตร์ของกรมโรงงานอุตสาหกรรม
    2558-2562 ที่มีความประสงค์จะผลักดันให้ผู้ประกอบการโรงงานอุตสาหกรรมที่ยังไม่เข้าระบบ

  การจัดการของเสีย มีความตระหนักและใส่ใจต่อการนำกากอุตสาหกรรมเข้าสู่ระบบการจัดการ
  ที่ถูกต้อง รวมทั้งมุ่งเน้นขยายการตลาดรับกากของเสียจากโรงพยาบาล (ศูนย์พยาบาล)
  ในต่างจังหวัด เพื่อนำมากำจัดอย่างถูกวิธี

-   มุ่งเน้นในการดำเนินธุรกิจร่วมกับชุมชน สังคม และสิ่งแวดล้อมอย่างยั่งยืน ตลอดจนปฏิบัติ
    ตามกฎหมายและมาตรฐานต่าง ๆ
    รวมถึงให้การสนับสนุนกิจกรรมและการทำความเข้าใจกับชุมชนในพื้นที่อย่างต่อเนื่อง

-   มุ่งเน้นคุณภาพการให้บริการและการบริหารความสัมพันธ์กับลูกค้า
    เข้าถึงความต้องการและนำไป สู่การพัฒนาเพื่อให้เกิดความพึงพอใจสูงสุด
    และมีประสิทธิภาพตามสภาวะของตลาดที่เปลี่ยนแปลงไป

-   มุ่งมั่นพัฒนาเทคโนโลยีและนวัตกรรมเพื่อการลดใช้พลังงาน รวมถึงทรัพยากรที่มีอยู่อย่างจำกัด
    ให้เกิดความคุ้มค่าและประสิทธิผลสูงสุด
    ส่งเสริมการใช้พลังงานทดแทนจากของเสียอุตสาหกรรม ที่มีค่าความร้อน
    เพิ่มศักยภาพเทคโนโลยีการจัดการของเสียเพื่อลดการใช้เชื้อเพลิงธรรมชาติ
    ในกระบวนการเผาทำลาย และเป็นมิตรต่อสิ่งแวดล้อม

-   เสริมสร้างความสามารถและคุณภาพชีวิตของบุคลากร รักษาและยกระดับธรรมมาภิบาล
    บริหารความเสี่ยงและมีความรับผิดชอบควบคู่คุณธรรม

อย่างไรก็ตามบริษัทฯ ดำเนินธุรกิจมาถึงปีที่ 10
อย่างเป็นทางการภายใต้มาตรฐานการยอมรับจากหน่วยงานภาครัฐและผู้ประกอบการทั่วประเทศมาอย่างต่อเนื่อง
ในฐานะผู้ให้บริการกำจัดกากอุตสาหกรรมอันตรายโดยวิธี เผาทำลาย ที่คำนึงถึงความยั่งยืนทั้งด้าน
เศรษฐกิจ สังคม และสิ่งแวดล้อม

1.2 ความเสี่ยงจากต้นทุนก๊าชธรรมชาติที่มีแนวโน้ม สูงขึ้น และหมดไป

หากในอนาคตแหล่งก๊าชธรรมชาติจะลดลงในระยะยาวแต่ความต้องการใช้
กลับมีแนวโน้มเพิ่มสูงขึ้นนั้น จะส่งผล กระทบให้ราคาก๊าชธรรมชาติสูงขึ้น
และส่งผลกระทบต่อต้นทุนของบริษัท
เนื่องจากในการเดินระบบการทำงานของเตาเผาขยะอุตสาหกรรม
จำเป็นที่จะต้องใช้ก๊าชธรรมชาติเพื่อใช้เป็นเชื้อเพลิงในการเริ่มเดินเครื่อง(Start Up)
และกระบวนการเผาไหม้ ดังนั้น
ความผันผวนของราคาก๊าซธรรมชาติจึงอาจเป็นความเสี่ยงที่กระทบอย่าง
มีนัยสำคัญต่อผลการดำเนินงานของบริษัทหากราคาก๊าซธรรมชาติปรับตัว
เพิ่มสูงขึ้นหรือบริษัทไม่สามารถจัดหาเชื้อเพลิงประเภทอื่นเพื่อทดแทนในกระบวนการดังกล่าวได้

มาตรการจัดการความเสี่ยง

บริษัทได้ตระหนักถึงผลกระทบดังกล่าว
จึงมีนโยบายในการลดความเสี่ยงโดยได้ทำการศึกษาและพัฒนาประสิทธิภาพการเผาทำลายภายใต้สัดส่วนการผสมกันระหว่างของเสียที่มีค่าพลังงานความร้อน
(Heating Value) กับของเสียที่ไม่มีค่าพลังงานความร้อน (Non Heating Value)
เพื่อลดปริมาณการใช้ก๊าซธรรมชาติในการเผาทำลาย
และการนำกากอุตสาหกรรมที่ผ่านการผสมเพื่อปรับปรุงคุณภาพจนมีค่าพลังงานความร้อน
ที่พอเหมาะที่จะนำมาใช้เป็นเชื้อเพลิงทดแทน (Alternative Fuel Blending)
เพื่อทดแทนการใช้ก๊าซธรรมชาติ นอกจากนี้มีการพัฒนานวัตกรรม

การนำพลังงานความร้อนที่เหลือทิ้งจากผนังเตาเผา กลับไปใช้ประโยชน์
โดยนำไปใช้เพิ่มอุณหภูมิของอากาศก่อนส่งเข้าเตาเผา เพื่อลดปริมาณการใช้ก๊าซธรรมชาติ
รวมถึงปัจจุบันมีการใช้ออกซิเจนบริสุทธิ์ร้อยละ 90
แทนการใช้อากาศเพิ่มประสิทธิภาพในกระบวนการเผาไหม้
ลดการสูญเสียเชื้อเพลิงที่ต้องใช้ไปในกระบวนการเผาก๊าชอื่นที่เป็นองค์ประกอบในอากาศ
ทำให้บริษัทสามารถประหยัดต้นทุนและลดปริมาณการใช้ก๊าซธรรมชาติ ได้ในอีกหนึ่งรูปแบบ

อย่างไรก็ตามบริษัทมีการสนับสนุนและผลักดัน
พร้อมพัฒนาสร้างสรรค์นวัตกรรมและบริหารจัดการทรัพยากรอย่างต่อเนื่อง
ศึกษาและพัฒนากระบวนการลดการใช้พลังงานหรือแหล่งทดแทนพลังงานใหม่
เป็นต้นแบบนวัตกรรมและเทคโนโลยีเพื่อการมีส่วนร่วมในการพัฒนาสังคมและปกป้องสิ่งแวดล้อมที่ดีของประเทศอย่างแข็งแกร่งและยั่งยืน

1.3 ความเสี่ยงด้านภาพลักษณ์องค์กร

ภาพลักษณ์องค์กรมีผลต่อความเชื่อมั่นของผู้มีส่วนได้เสียของบริษัท ซึ่งหมายความรวมถึง ผู้ถือหุ้น
ผู้ลงทุน ผู้ขายสินค้าและบริการให้แก่บริษัท และผู้รับบริการจากบริษัท
เป็นปัจจัยหนึ่งที่มีความสำคัญต่อความสำเร็จขององค์กร หากบริษัทมีภาพลักษณ์ที่ไม่ถูกต้องเหมาะสม
อาจส่งผลให้ผู้มีส่วนได้เสียลดความเชื่อถือและไว้วางใจในองค์กร

มาตรการจัดการความเสี่ยง

บริษัทฯ ได้มุ่งเน้นนโยบายการพัฒนาที่ยั่งยืนของบริษัทฯ
โดยมีกลยุทธ์ทางธุรกิจที่เหมาะสมความโปร่งใสและเป็นธรรมในการดำเนินธุรกิจ
ความปลอดภัยในการทำงาน ความรับผิดชอบต่อสิ่งแวดล้อม การยอมรับจากชุมชนและสังคม
การพัฒนาศักยภาพของพนักงานอย่างต่อเนื่อง เพื่อให้เกิดการพัฒนาร่วมกัน
การสร้างคุณค่าให้กับผู้มีส่วนได้เสียทุกฝ่ายอย่างยั่งยืน
รวมถึงการสร้างสัมพันธภาพที่ดีต่อผู้มีส่วนได้เสียในทุกกลุ่ม อาทิ

-   การเข้าร่วมประกาศเจตนารมณ์ต่อต้านการทุจริตคอร์รัปชันกับแนวร่วมปฏิบัติของภาคเอกชนไทยในการต่อต้านการทุจริต
    (Collective Action Coalition Against Corruption: CAC)
    และผ่านการรับรองโดย CAC เพื่อให้ผู้มีส่วนได้เสียได้ทราบถึงความมุ่งมั่นของบริษัทฯ
    ในการต่อต้านคอร์รัปชั่น ทุกรูปแบบ
    รวมถึงการร่วมมือกับบุคคลภายนอกทั้งภาครัฐและภาคเอกชน
    เพื่อสร้างมาตรฐานการดำเนินธุรกิจอย่างโปร่งใส

-   "รางวัล Thailand Sustainability Investment หรือ “หุ้นยั่งยืน” ประจำปี 2018
    ต่อเนื่องปีที่ 4 จาก ตลาดหลักทรัพย์แห่งประเทศไทย
    ในฐานะบริษัทจดทะเบียนที่ดำเนินธุรกิจโดดเด่นคำนึงถึงความสมดุลด้านสิ่งแวดล้อม สังคม
    และบรรษัทภิบาล"

-   โครงการยกระดับผู้ประกอบการจัดการของเสีย
    เพื่อยกระดับการให้บริการและการประกอบกิจการจัดการของเสียให้เป็นมาตรฐาน
    มีการจัดการ ของเสียอย่างยั่งยืน รวมทั้งสร้างความเชื่อมั่นและความไว้วางใจ
    ต่อการรับบริการ โดยปีที่ผ่านมาการันตรีด้วยรางวัลเหรีญทอง

-   โครงการส่งเสริมและพัฒนาสถานประกอบกิจการสู่อุตสาหกรรมสีเขียวหรือรางวัลอุตสาหกรรมสีเขียว
    (Green Industry ระดับ 4) เพื่อปรับปรุงเพิ่มผลิตภาพและประสิทธิภาพ
    ด้านสิ่งแวดล้อมของอุตสาหกรรมอย่างต่อเนื่อง

-   เข้าร่วมโครงการขยายผลการส่งเสริมการจัดทำคาร์บอนฟุตพริ้นท์ขององค์กรในภาคอุตสาหกรรม
    ระยะที่ 7และได้รับใบประกาศนียบัตรจาก
    รัฐมนตรีว่าการกระทรวงทรัพยากรธรรมชาติและสิ่งแวดล้อม ในการมี
    ส่วนร่วมแก้ปัญหาด้านการเปลี่ยนแปลงสภาพภูมิอากาศ
    โดยการกำหนดกรอบแนวทางการดำเนินงานให้สอดคล้องการเพิ่มขีดความสามารถในการบริหารจัดการประเมินวิเคราะห์ผลคาร์บอนฟุตพริ้นท์
    เพื่อนำไป
    สู่แนวทางในการลดปริมาณการปล่อยก๊าชเรือนกระจกจากการดำเนินธุรกิจให้เป็นไปอย่างมีประสิทธิภาพ
    รวมทั้งรางวัล ECO Factory เพื่อยืนยันการบริหารจัดการ สิ่งแวดล้อม
    ยกระดับโรงงานอุตสาหกรรมเชิงนิเวศ
    พัฒนาอุตสาหกรรมไทยสู่สังคมคาร์บอนต่ำเสริมสร้างความมั่นคง ด้านพลังงาน
    และตอบสนองความต้องการของผู้มีส่วนได้เสียร่วมกันอย่างยั่งยืนต่อไป

นอกจากนี้บริษัทฯ มีส่วนร่วมในการสร้างสรรค์สังคมด้วยการสนับสนุนโครงการอันเป็นประโยชน์
ทั้งด้านชุมชน สิ่งแวดล้อม และการพัฒนาศักยภาพของเยาวชน
เช่นโครงการสอนน้องคัดแยกในแต่ละโรงเรียนพื้นที่ใกล้เคียง โครงการสานฝันปันอาชีพให้แก่ชุมชน
โครงการรับแลกขยะจากชุมชนใกล้เคียง โครงการอนุรักษ์ฟื้นฟูป่าชายเลนและลำคลอง เป็นต้น
ซึ่งถือเป็นภารกิจหลักที่บริษัทฯ ได้ดำเนินการมาอย่างต่อเนื่อง

2. ความเสี่ยงด้านการดำเนินงาน (Operation Risk)

2.1 ความเสี่ยงด้านความปลอดภัย อาชีวอนามัย และสิ่งแวดล้อม

บริษัทฯ เป็นผู้ให้บริการในการรวบรวม ขนส่ง และจัดเก็บของเสียอุตสาหกรรม
เพื่อนำไปกำจัดโดยระบวนการเผาทำลาย มุ่งมั่นที่จะดำเนินกิจการโดยพัฒนาการให้ริการที่มีคุณภาพ
ดำเนินงานด้วยความรับผิดชอบต่อผลกระทบในด้านต่างๆ ที่เกิดขึ้นจากการประกอบกิจการ
ตระหนักถึงความสำคัญในการลดผลกระทบต่อสิ่งแวดล้อม พร้อมคำนึงถึงความปลอดภัยของพนักงาน
รวมไปถึง สิ่งแวดล้อม และชุมชนใกล้เคียง

มาตรการจัดการความเสี่ยง

บริษัทฯ ได้กำหนดนโยบายความปลอดภัย
สิ่งแวดล้อมและความรับผิดชอบต่อสังคมอย่างชัดเจนเพื่อควบคุมผลกระทบด้านสิ่งแวดล้อมที่เกิดจากกิจกรรมดำเนินงาน
ตั้งแต่กระบวนการขนส่งจนถึงกระบวนการเผาทำลาย
ตลอดจนคำนึงถึงความปลอดภัยและสุขภาพอนามัยของพนักงาน
จึงกำหนดแนวทางการดำเนินงานอย่างมีความรับผิดชอบและเป็นประโยชน์ต่อผู้มีส่วนได้เสียทุกฝ่าย
โดยมุ่งหวังลดสถิติการเกิดอุบัติเหตุจากการทำงานและควบคุมมลสารต่าง ๆ
ในกระบวนการให้อยู่ในค่าควบคุม ภายใต้เป้าหมายอุบัติเหตุเป็นศูนย์ (Zero Accident)
และค่ามลสารที่ระบายออกสู่สิ่งแวดล้อมมีค่าน้อยกว่าค่ามาตรฐานตามกฎหมายร้อยละ 10
เพื่อให้บรรลุเป้าหมายตามที่กำหนดไว้และเป็นไปอย่างยั่งยืน จึงเกิดแนวทางการดำเนินงานดังนี้

  –
  ส่งเสริมให้พนักงานมีส่วนร่วมในการประเมินความเสี่ยงอันตรายและผลกระทบด้านสิ่งแวดล้อมของกิจกรรมดำเนินงาน
  เพื่อพัฒนาระบบบริหารจัดการกระบวนการด้วยวิธีการดำเนินงานในลักษณะเชิงป้องกัน เช่น
  กิจกรรม 5 ส. ปรับปรุงสภาพแวดล้อมและสถานที่ทำงานให้ปลอดภัย
  ควบคุมผลกระทบด้านสิ่งแวดล้อมที่แหล่งกำเนิดการใช้เทคโนโลยีที่มีประสิทธิภาพสูงในการบำบัด
  กำจัดและควบคุม มลสารต่าง ๆ ในกระบวนการ

  – สร้างความตระหนักรู้ด้านความปลอดภัยในการทำงาน
  โดยจัดให้มีการอบรมให้ความรู้ด้านความปลอดภัยและอาชีวอนามัย เช่น
  หลักสูตรการตรวจสอบความปลอดภัยในโรงงาน หลักสูตรวิธีการสวมใส่
  การบำรุงรักษาอุปกรณ์ป้องกันอันตรายส่วนบุคคล (PPE)

  – นำระบบมาตรฐานการจัดการด้านความปลอดภัยและอาชีวอนามัย (OHSAS 18001)
  และระบบมาตรฐานการจัดการด้านสิ่งแวดล้อม (ISO 14001)
  มาเป็นเครื่องมือหลักในการบริหารจัดการควบคู่ไปกับการดำเนินโครงการ
  “ความรับผิดชอบต่อสังคม (CSR)”

  – ปลูกสร้างจิตสำนึกด้านความปลอดภัย อาชีวอนามัยและสิ่งแวดล้อมแก่พนักงาน
  เพื่อเน้นการเปลี่ยนแปลงพฤติกรรม จนเกิดเป็นวัฒนธรรมองค์กร

ซึ่งผลลัพธ์ของการดำเนินโครงการต่าง ๆ ทำให้อุบัติเหตุมีแนวโน้มลดลง
พนักงานสามารถปฏิบัติงานได้เต็มประสิทธิภาพและบรรลุตามเป้าหมาย แต่ถึงอย่างไรบริษัทฯ
ยังคงมีการพัฒนาระบบการประเมินความเสี่ยงอันตรายและผลกระทบด้านสิ่งแวดล้อม
รวมทั้งการพัฒนาความตระหนักรู้ด้านความปลอดภัยในการทำงานของพนักงานอย่างต่อเนื่อง
และในด้านของผลกระทบด้านสิ่งแวดล้อม บริษัทฯ
มีนโยบายบริหารจัดการกระบวนการให้เป็นมิตรกับสิ่งแวดล้อมและชุมชน
ทั้งยังจัดให้มีทีมงานเฝ้าระวังผลกระทบกับสิ่งแวดล้อมที่อาจเกิดกับชุมชนใกล้เคียง
และการตรวจวัดและติดตามคุณภาพสิ่งแวดล้อมในบริเวณชุมชนโดยรอบเป็นประจำอย่างต่อเนื่อง

2.2 ความเสี่ยงจากการขาดแคลนบุคลากรที่มีความสามารถในการปฏิบัติงาน

การแข่งขันทางการตลาดที่สูงขึ้นจากการขยายตัวของคู่แข่งทางการค้าทั้งรายเดิมและรายใหม่
รวมทั้งมีการประกาศใช้กฎหมายพระราชกำหนดการบริหารจัดการการทำงานของคนต่างด้าว 2560
จึงเกิดเหตุการณ์แรงงาน ต่างด้าวจำนวนมากเดินทางกลับประเทศ
ทำให้จำนวนบุคลากรในการทำงานลดลง
ทั้งบุคลากรคนไทยและแรงงานต่างด้าวที่เป็นทั้งแรงงานหลักและแรงงานสนับสนุนในการดำเนินธุรกิจในปัจจุบัน
ซึ่งอาจทำให้เกิดปัญหาขาดแคลนแรงงานในอนาคต

มาตรการจัดการความเสี่ยง

บริษัทฯ จึงให้ความสำคัญในเรื่องทรัพยากรบุคคล
ยึดหลักปฏิบัติตามแนวนโยบายการปฏิบัติต่อแรงงานและการเคารพสิทธิมนุษยชน
จัดทำแผนสืบทอดตำแหน่งงาน(Success plan) เพื่อวางแผนคัดเลือก สรรหาผู้สืบทอดตำแหน่งงาน
สนับสนุนให้พนักงานทำงานอย่างมีความสุข ภายใต้วัฒนธรรมองค์กรแบบครอบครัว
ธำรงรักษาบุคลากรที่มีศักยภาพการสร้างขวัญกำลังใจ
รวมไปถึงการพิจารณาจ่ายค่าตอบแทนและสวัสดิการที่เหมาะสมเป็นธรรม
เพื่อให้สามารถแข่งขันได้ในธุรกิจประเภทเดียวกัน

-   ในด้านการคัดเลือกสรรหาบุคลากร
    ได้วางขั้นตอนและวิธีการสรรหาบุคลากรโดยพิจารณาจากทักษะ ความสามารถ
    ประสบการณ์ทำงาน และคุณสมบัติที่เหมาะสมตามตำแหน่งงาน

-   จัดให้มีกระบวนการติดตาม ตรวจสอบการขึ้นทะเบียนแรงงานต่างด้าวอย่างสม่ำเสมอ
    ให้ถูกต้องตามกฎหมายแรงงานต่างด้าว รวมถึง
    มีกระบวนการสำรวจความพึงพอใจสำหรับค่าตอบแทนที่ได้รับเปรียบเทียบกับค่าครองชีพในปัจจุบัน

-   จัดให้มีคณะกรรมการสวัสดิการ
    เพื่อเป็นสื่อกลางในการถ่ายทอดความต้องการด้านสวัสดิการของพนักงาน
    เพื่อให้เกิดการจัดสวัสดิการที่เหมาะสมและตรงกับความต้องการของพนักงาน
    ซึ่งเป็นการส่งเสริมแรงงานสัมพันธ์
    ทั้งยังเป็นการสร้างขวัญและกำลังใจในการทำงานของพนักงานอีกด้วย

-   มีนโยบายส่งเสริมด้านการพัฒนาศักยภาพบุคลากร โดยการเพิ่มเติมทักษะความรู้ความสามารถ
    ทั้งที่จำเป็นต่อตำแหน่งงานที่รับผิดชอบและตามความต้องการของพนักงานที่เหมาะสม

จึงทำให้ที่ผ่านมามีอัตราการลาออกของพนักงานที่ลดลง
และมีความพึงพอใจในการทำงานเพิ่มสูงขึ้นอย่างต่อเนื่อง อย่างไรก็ตาม บริษัทฯ
ยังต้องพัฒนาบุคลากรเพื่อเพิ่มประสิทธิภาพการดำเนินงานอยู่อย่างต่อเนื่อง
เพื่อทดแทนบุคลากรที่อาจสูญเสียไปจากภาวการณ์แข่งขันทางธุรกิจสูง รวมทั้งศึกษาพัฒนาเทคโนโลยี
นวัตกรรมในการประกอบธุรกิจเพื่อลดการพึ่งพาทรัพยากรบุคคลที่อาจเกิดภาวะขาดแคลนในอนาคตต่อไป

2.3 ความเสี่ยงจากอุบัติเหตุระหว่างการขนส่ง

บริษัทมีระบบให้บริการขนส่งกากอุตสาหกรรม จึงอาจมีความเสี่ยงจากอุบัติเหตุระหว่างการให้บริการ
ที่อาจเกิดขึ้นได้
เนื่องด้วยประเภทสินค้าที่ให้บริการขนส่งนั้นเป็นกากอุตสาหกรรมที่ประกอบไปด้วยของเสียอันตราย
และที่ไม่เป็นอันตราย
ต้องกระทำด้วยความรอบครอบและระมัดระวังเพื่อป้องกันความเสี่ยงจากการหกหล่นรั่วไหล
ในระหว่างการขนส่ง
ซึ่งหากเกิดความผิดพลาดหรืออุบัติเหตุในการขนส่งอาจนำมาซึ่งความเสียหายที่ร้ายแรงได้

มาตรการจัดการความเสี่ยง

บริษัทฯ ได้จัดให้มีแนวทางต่างๆ ในการลดความเสี่ยง
เพื่อเป็นการป้องกันผลกระทบจากอุบัติเหตุระหว่างการให้บริการ ที่อาจเกิดขึ้นได้ อาทิเช่น

-   การคัดเลือกพนักงานขับรถ ปฏิบัติตามข้อกำหนดกฎระเบียบและข้อปฏิบัติสำหรับผู้ขับรถขนส่ง /
    ผู้รับจ้างช่วงขนส่ง ที่กำหนดไว้ อาทิเช่น ต้องมีใบขับขับขี่ประเภท 4
    ต้องการตรวจร่างกายหาสารเสพติด เป็นต้น

-   มีการตรวจวัดระดับของแอลกอฮอล์ก่อนออกจากบริษัทไปยังโรงงานลูกค้า

-   มีการกำหนดสิ่งจูงใจต่างๆ เพื่อรักษาคุณภาพการปฏิบัติงานดังกล่าวอีกด้วย
    ตลอดจนมีมาตรการภายในเพื่อลดความเสี่ยงดังกล่าว

-   มีการพัฒนาระบบความปลอดภัยในงานขนส่ง โดยการติดตั้งระบบ GPS
    เพื่อใช้ติดตามและตรวจสอบเส้นทางการเดินรถ ความเร็ว
    ระยะเวลาในการขนส่งได้ตลอดเวลาและติดตั้งกล้องหน้ารถด้านข้างทั้ง2
    ด้านเพื่อตรวจประเมินพฤติกรรมการขับรถเพิ่มความปลอดภัยตลอดเส้นทาง

-   มีการให้ความรู้ถึงความสำคัญของขั้นตอนการเคลื่อนย้ายและขนส่ง สิ่งปฏิกูลฯ
    เพื่อให้มีความตระหนัก ถึงผลกระทบที่อาจจะเกิดขึ้น

-   มีการฝึกอบรมกรณีกากอุตสาหกรรมหกหล่นรั่วไหล การขับขี่ปลอดภัยตามกฎหมายกำหนด
    รวมถึงได้มีหน่วยงานฉุกเฉินที่จะคอยให้คำแนะนำและความช่วยเหลือต่างๆ แก่ผู้ขับรถ
    รวมทั้งมีการจัดทำประกันภัยสำหรับรถขนส่ง และประกันภัยด้านสิ่งแวดล้อม
    เพื่อช่วยบรรเทาผลกระทบที่อาจเกิดขึ้น

2.4 ความเสี่ยงด้านกระบวนการจัดการห่วงโซ่อุปทาน

การจัดการด้านห่วงโซ่อุปทานเป็นปัจจัยสำคัญในการเพิ่มมูลค่าของกิจการ หากขาดประสิทธิภาพ
หรือขาดบูรณาการในการดำเนินกิจกรรมตลอดห่วงโซ่อุปทานตั้งแต่ต้นน้ำไปจนถึงปลายน้ำ
ย่อมก่อให้เกิดต้นทุนการผลิตที่ เพิ่มสูงขึ้นโดยไม่จำเป็น รวมทั้งอาจมีผลกระทบต่อคุณภาพของบริการ
ซึ่งอาจทำให้เกิดการสูญเสียความสามารถ ในการแข่งขัน รวมทั้งความไว้วางใจของผู้มีส่วนได้เสีย

มาตรการจัดการความเสี่ยง

บริษัทฯ ตระหนักถึงความสำคัญของการบริหารห่วงโซ่อุปทานในการสร้างมูลค่า (Value Chain)
จึงกำหนดแนวทางการบริหารจัดการ ดังนี้

-   จัดทำ “จรรยาบรรณคู่ค้า” และคู่มือการจัดซื้อ-จัดจ้าง ข้อกำหนดต่างๆ
    รวมถึงนโยบายด้านความปลอดภัย อาชีวอนามัย สิ่งแวดล้อม สังคมและการกำกับดูแลองค์กรที่ดี
    ที่คู่ค้าต้องยึดถือและปฏิบัติอย่างเคร่งครัด
    จัดให้มีกระบวนการสื่อสารเกี่ยวกับนโยบาย/แนวปฏิบัติ เพื่อยกระดับการปฏิบัติงานของคู่ค้า
    มุ่งเน้นคุณภาพ ปริมาณ การส่งมอบสินค้าและบริการ และให้มั่นใจว่า
    การพัฒนาคู่ค้านี้อยู่บนพื้นฐานของการพัฒนา อย่างยั่งยืน

-   มีระบบการบริหารคู่ค้าผ่านระบบการจัดการ ที่มีประสิทธิภาพ ตั้งแต่การคัดกรองคู่ค้า
    เปรียบเทียบราคา สรุปผลการคัดเลือก จัดทำทะเบียนผู้ขาย
    จนกระทั่งเข้าสู่กระบวนการจัดซื้อ-จัดจ้าง ทบทวนทะเบียนผู้ขายประจำปี
    ตลอดจนการเยี่ยมชมคู่ค้า เพื่อตรวจสอบและประเมินประสิทธิภาพการดำเนินงานคู่ค้า
    เพื่อให้ได้ คู่ค้าที่มีคุณภาพ และประสิทธิภาพสูงสุด สอดคล้องตามข้อกำหนดขององค์กร

-   ในระหว่างปีหน่วยงานผู้ใช้งานสามารถร้องเรียนและนำเสนอปัญหาที่เกิดจากการใช้งานหรือประเด็นด้านสิ่งแวดล้อม
    สังคม และการกำกับดูแลองค์กร โดยบริษัทฯ จะทำการตรวจสอบข้อเท็จจริง
    พิจารณาดำเนินการแก้ไขปัญหา
    และให้คำแนะนำประกอบกับวางแผนพัฒนาศักยภาพคู่ค้าร่วมกันกับผู้เกี่ยวข้องจากทุกหน่วยงานและคู่ค้าก่อนการประเมินอีกครั้ง
    ทั้งนี้ หากคู่ค้าไม่สามารถดำเนินการตามมาตรฐานที่กำหนดได้ บริษัทฯ
    จะระงับการจัดซื้อจัดจ้างชั่วคราวหรือถอนชื่อออกจากทะเบียนคู่ค้าของบริษัทฯ

-   จัดประชุมคู่ค้าประจำปี เพื่อเป็นการพบปะสังสรรค์ประจำปี และแลกเปลี่ยนความคิดเห็นกับคู่ค้า
    ส่งเสริมวัฒนธรรม "ความปลอดภัย มั่นคง อาชีวอนามัย และสิ่งแวดล้อม" แก่บริษัทคู่ค้า

3. ความเสี่ยงด้านกฎระเบียบและข้อบังคับ (Compliance Risk)

3.1 ความเสี่ยงจากการเปลี่ยนแปลงนโยบายรัฐบาล ระเบียบ ข้อบังคับ และกฎหมายต่างๆ
ที่เกี่ยวข้อง

บริษัทฯ มีการประกอบธุรกิจหลักในด้านการบริหารจัดการกากอุตสาหกรรม ซึ่งเป็นธุรกิจปลายน้ำ
ที่พิจารณาการเจริญเติบโตโดยอ้างอิงจากการเจริญเติบโตทางเศรษฐกิจโดยเฉพาะภาคอุตสาหกรรม
ตลอดจนความสอดคล้องกับยุทธศาสตร์ของกระทรวงอุตสาหกรรมที่เป็นผู้กำกับดูแลโรงงานอุตสาหกรรมทั่วประเทศนั่นคือ
การส่งเสริมอุตสาหกรรม การรับผิดชอบต่อสังคม
และบริหารจัดการทรัพยากรและสิ่งแวดล้อมอย่างสมดุลที่มีวัตถุประสงค์เพื่อกำหนดให้ภาคอุตสาหกรรมมีการใช้ประโยชน์และการบริหารจัดการทรัพยากรธรรมชาติและสิ่งแวดล้อมที่ยั่งยืน
ลดภาระการจัดการกากอุตสาหกรรมที่ไม่ถูกวิธี ป้องกันปัญหาการลักลอบทิ้งกากอุตสาหกรรม
ที่จะส่งผลเสียหาย

ให้กับเศรษฐกิจของประเทศ ดังนั้น ความสามารถในการเติบโตของธุรกิจจึงขึ้นอยู่กับนโยบายภาครัฐ
ระเบียบ ข้อบังคับ และกฎหมายต่างๆ ที่เกี่ยวข้อง
หากเกิดการเปลี่ยนแปลงที่ส่งผลกระทบต่อการดำเนินอาจทำให้อัตราการเจริญเติบโตของธุรกิจลดลงเช่นกัน

มาตรการจัดการความเสี่ยง

บริษัทฯ ได้ดำเนินการบริหารจัดการความเสี่ยงในการประกอบธุรกิจ
โดยดำเนินการบริหารจัดการกากอุตสาหกรรมให้ถูกต้องตามหลักวิชาการ
และได้ทำการศึกษาติดตามการเปลี่ยนแปลงกฎระเบียบต่างๆ อย่างต่อเนื่อง
รวมถึงมีการจัดทำทะเบียนการติดตามการปฏิบัติและประเมินความสอดคล้องตามกฎหมายเพื่อเตรียมความพร้อมในการรับมือต่อนโยบายของภาครัฐ
กฎหมาย และอื่นๆที่เปลี่ยนแปลง
เพื่อเตรียมความพร้อมในการรับมือต่อนโยบายของภาครัฐที่เปลี่ยนแปลง
ให้เกิดความพึงพอใจในการใช้บริการจากกลุ่มผู้ประกอบกิจการภาคอุตสาหกรรมอย่างต่อเนื่อง

3.2 ความเสี่ยงจากการถูกบอกเลิกและไม่สามารถต่ออายุสัญญาสัมปทาน

ภายหลังบริษัทฯ ได้รับสัมปทานในการบริหาร และประกอบการศูนย์ฯแล้ว บริษัทฯ
มีภาระหน้าที่ให้เป็นไปตามข้อกำหนดแห่งสัญญาฯ โดยหากบริษัทฯ
ไม่สามารถปฏิบัติตามข้อกำหนดในส่วนที่เป็นสาระสำคัญได้อาจทำให้ถูกบอกเลิกหรือสิ้นสุดสัญญาฯ

มาตรการจัดการความเสี่ยง

-   กรมโรงงานฯ และบริษัทจะมีการประเมินผลบริหารและประกอบการศูนย์ฯ
    ร่วมกันเป็นระยะเวลาทุกๆ 5 ปี เพื่อปรับปรุงให้การบริหารจัดการศูนย์ฯ
    มีประสิทธิภาพและสอดคล้องตามเป้าหมายที่กำหนด

-   ในการดำเนินการบริหาร กรมโรงงานอุตสาหกรรมในฐานะ “ผู้ให้ใช้สิทธิ”
    โดยคณะกรรมการตรวจการฯ
    มีอำนาจหน้าที่ในการตรวจและควบคุมงานให้เป็นไปตามแผนการดำเนินการบริหารและประกอบการศูนย์ฯ
    ตามสัญญาฯ ซึ่งมีอำนาจสั่งปรับปรุงเปลี่ยนแปลงแก้ไข เพิ่มเติม
    หรือตัดทอนการทำงานหรือดำเนินงานใดๆ ของบริษัท

-   คณะกรรมการตรวจการฯ และผู้แทนบริษัท
    ได้มีการประชุมหารือร่วมกันอย่างต่อเนื่องเป็นประจำ

-   มีคณะกรรมการประสานงานการกำกับดูแลการดำเนินการบริหารและประกอบการศูนย์ฯ
    (ตามมาตรา 22) เพื่อกำกับดูแลการดำเนินงานของบริษัทอีกหนึ่งชุด

โดยนับตั้งแต่บริษัทฯ ได้รับสิทธิบริหารและประกอบการศูนย์ฯ
ตลอดมานั้นไม่ปรากฏการปฏิบัติที่ขัดต่อสัญญาฯ
จนเป็นเหตุให้บอกเลิกสัญญาแต่อย่างใดและบริษัทมีประสบการณ์ในการบริหารจัดการสิ่งปฏิกูลฯ
และดำเนินธุรกิจด้านการกำจัด สิ่งปฏิกูลฯ มาอย่างยาวนาน
ตลอดจนการปฏิบัติตามเงื่อนไขของสัมปทานอย่างเคร่งครัด ซึ่งที่ผ่านมาทำให้ผู้บริหารของบริษัทฯ
เชื่อมั่นว่าจะสามารถดำเนินธุรกิจได้อย่างตลอดอายุของสัญญาสัมปทานรวมถึงต่ออายุสัญญาสัมปทานได้อย่างต่อเนื่อง

3.3 ความเสี่ยงจากข้อพิพาททางกฎหมาย

เมื่อวันที่ 14 สิงหาคม 2561 ศาลแรงงานกลาง (สมุทรปราการ)
ได้รับคำฟ้องจากกลุ่มบุคคลบางส่วนซึ่งเป็นพนักงานขับรถ โดยกล่าวหาบริษัท
ได้ชำระค่าจ้างแรงงานและค่าล่วงเวลาแก่พนักงานที่ฟ้องคดีดังกล่าวไม่ถูกต้องตามกฎหมาย
คิดเป็นค่าเสียหายที่เรียกร้องจำนวนทั้งสิ้น 7 ล้านบาท จึงขอให้บริษัทฯ
จ่ายค่าจ้างแรงงานและค่าล่วงเวลาตามที่เรียกร้อง โดยศาลได้กำหนดนัดพิจารณาคดีนี้ในวันที่ 20
มีนาคม 2562

อย่างไรก็ตามที่ปรึกษากฎหมายของบริษัทฯ ได้ให้ความเห็นเกี่ยวกับผลของคดีนี้ว่า บริษัทฯ
ได้ชำระหนี้ค่าจ้างตามกฎหมายแรงงานให้แก่พนักงานทุกคนถูกต้องและเป็นไปตามที่กฎหมายกำหนดแล้ว
จึงไม่มีความจำเป็น ที่บริษัทฯ จะต้องรับผิดชำระหนี้ตามที่เรียกร้องมานั้นเพิ่มเติมอีกแต่อย่างใด

4. ความเสี่ยงด้านการเงิน (Finance Risk)

ตามสภาวะเศรษฐกิจของประเทศในปี 2561 ที่มีการปรับตัวเปลี่ยนแปลง
บริษัทได้ให้ความสำคัญในการบริหารสภาพคล่องทางการเงินเพื่อป้องกันผลกระทบต่อผลกำไรและฐานะการเงินของบริษัทฯ

มาตรการจัดการความเสี่ยง

โดยดำเนินธุรกิจภายใต้นโยบายทางการเงินอย่างระมัดระวัง ติดตามความเคลื่อนไหวของตลาดเงิน
อย่างต่อเนื่อง เพื่อลดต้นทุนทางการเงิน และลดความเสี่ยงจากการขาดสภาพคล่องทางการเงิน
รวมถึงให้มีการจัดทำเป้าหมายงบประมาณรายปีตามนโยบายการบริหารงบประมาณ
เพื่อให้ทราบถึงเป้าหมายรายได้ ค่าใช้จ่าย และการคาดการณ์กำไรในแต่ละปี
กำหนดให้ฝ่ายบัญชีเป็นผู้รวบรวมข้อมูลและนำเสนอต่อผู้บริหาร
ติดตามเปรียบเทียบผลการดำเนินงานเป็นประจำทุกเดือน ผ่านการประชุมประจำเดือนของทุกฝ่าย
เพื่อนำข้อมูลไปวิเคราะห์และวางแผนการดำเนินงาน อีกทั้ง
มีการบริหารควบคุมติดตามเร่งรัดการชำระหนี้จากลูกหนี้
และพิจารณาการให้สินเชื่อลูกค้าแต่ละรายอย่างเข้มงวด
เพื่อให้บริษัทรักษาสภาพคล่องทางการเงินในการดำเนินธุรกิจได้อย่างต่อเนื่อง

5 . ความเสี่ยงที่เกิดขึ้นใหม่(Emerging Risk)

5.1 ความเสี่ยงจากการเปลี่ยนแปลงสภาพภูมิอากาศ (Climate change)

การเปลี่ยนแปลงสภาพภูมิอากาศที่เกิดจากการสะสมของก๊าชเรือนกระจกและภัยธรรมชาติที่เกิดขึ้นบ่อยครั้งและรุนแรงยิ่งขึ้น
รวมถึงการกำกับดูแลกิจการและการออกกฎหมายเพื่อควบคุมการปล่อยก๊าชเรือนกระจก
ได้กลายเป็นความเสี่ยงที่ผู้มีส่วนได้เสียทุกภาคส่วนให้ความสำคัญ

มาตรการจัดการความเสี่ยง

บริษัทฯได้กำหนดมาตรการเพื่อลดปริมาณการปล่อยก๊าชเรือนกระจกจากกิจกรรมดำเนินงาน โดยปลูก
ฝังจิตสำนึกให้พนักงานทุกระดับรู้ใช้ทรัพยากรและพลังงานอย่างรู้คุณค่า
เพื่อมีส่วนร่วมในการบรรเทาผลกระทบ เปลี่ยนแปลงสภาพภูมิอากาศ และฟื้นฟูระบบนิเวศผ่าน
นโยบายการดำเนินการจัดการพลังงาน ภายใต้กิจกรรมโครงการต่างๆ อาทิ

-   โครงการอนุรักษ์พลังงาน “ปิดไฟ ปรับแอร์ ปลดปลั๊ก”
    ซึ่งผลลัพธ์ทำให้บริษัทฯลดการใช้พลังงานได้ร้อยละ10
    ของการใช้พลังงานรวมและเป็นไปตามเป้าหมาย
    นโยบายการดำเนินการจัดการพลังงานที่กำหนดไว้

-   โครงการขนส่งปลอดภัยใส่ใจสิ่งแวดล้อม สร้างความตระหนักในการขับขี่ปลอดภัย
    ควบคุมความเร็ว 60 กม./ชั่วโมง กำหนดให้มีการตรวจเช็ค
    สภาพรถขนส่งตามมาตรฐานที่กำหนด ป้องกันปัญหาการเกิดมลภาวะ

-   เข้าร่วมกิจกรรมฟื้นฟูสิ่งแวดล้อมและระบบนิเวศให้กับธรรมชาติ
    ผ่านความร่วมมือจิตอาสากับชุมชนและหน่วยงานต่างๆในพื้นที่ใกล้เคียง อาทิ
    กิจกรรมอนุรักษ์ฟื้นฟูป่าชายเลนและลำคลอง

-   เข้าร่วมโครงการขยายผลการส่งเสริมการจัดทำคาร์บอนฟุตพริ้นท์ขององค์กรในภาคอุตสาหกรรม
    ระยะที่ 7และได้รับรับใบประกาศนียบัตรจาก
    รัฐมนตรีว่าการกระทรวงทรัพยากรธรรมชาติและสิ่งแวดล้อม
    ในการมีส่วนร่วมแก้ปัญหาด้านการเปลี่ยนแปลงสภาพภูมิอากาศ
    โดยการกำหนดกรอบแนวทางการดำเนินงานให้สอดคล้องการเพิ่มขีดความสามารถในการบริหารจัดการประเมินวิเคราะห์ผลคาร์บอนฟุต
    พริ้นท์
    เพื่อนำไปสู่แนวทางในการลดปริมาณการปล่อยก๊าชเรือนกระจกจากการดำเนินธุรกิจให้เป็นไปอย่างมีประสิทธิภาพ
    โดยจัดทำโครงการควบคุมปริมาณการปลดปล่อยก๊าชเรือนกระจกจากการใช้ก๊าชธรรมชาติเป็นเชื้อเพลิง
    ในการเผาของเสีย 1 ตัน กำหนดเป้าหมายการปลดปล่อยก๊าชเรือนกระจกต้องไม่เกิน 0.3
    ตัน ซึ่งบริษัทฯ ดำเนินการตั้งแต่ปี 2557 จนถึงปัจจุบัน พบว่า
    แต่ละปีปริมาณการปลดปล่อยก๊าชเรือนกระจกเป็นไปตามเป้าหมายที่กำหนด

5.2 ความเสี่ยงด้านระบบความปลอดภัยของเทคโนโลยีสารสนเทศ

ด้วยความก้าวหน้าทางเทคโนโลยีที่มีการพัฒนาไปอย่างรวดเร็วและต่อเนื่อง
อาจมีโอกาสที่จะเกิดความเสี่ยงด้านความปลอดภัยของระบบสารสนเทศหรือจากภัยคุกคามทางด้านเทคโนโลยีต่างๆ
ที่อาจจะเกิดขึ้นจากความบกพร่องของระบบหรือจากความจงใจในการโจรกรรมข้อมูลของผู้ไม่ประสงค์ดี

มาตรการจัดการความเสี่ยง

บริษัทฯ ได้ตระหนักถึงความเสี่ยงดังกล่าว
จึงได้กำหนดแนวทางในการดำเนินงานเพื่อควบคุมและป้องกันความเสี่ยงโดยการกำหนดกฎระเบียบข้อบังคับเกี่ยวกับการใช้ระบบเทคโนโลยีสารสนเทศ
แผนป้องกันภัยพิบัติระบบเทคโนโลยีสารสนเทศ และแผนการ Back Up
ที่ใช้เป็นกรอบแนวทางในการป้องกันและจัดการความเสี่ยงที่เกี่ยวข้องกับความปลอดภัยของข้อมูลในทุกๆ
ด้าน
สำหรับผู้บริหารและพนักงานทุกระดับเพื่อป้องกันความเสี่ยงจากการรับ-ส่งข้อมูลผ่านอุปกรณ์พกพา
และการกำหนดให้มีการประเมินความเสี่ยงด้านความปลอดภัยของข้อมูลในระบบงานที่สำคัญ
รวมทั้งมีการสื่อสารภายในเพื่อสร้างความตระหนักในเรื่องนี้อย่างต่

4.1 ที่ดิน อาคาร และอุปกรณ์สุทธิ

  ณ วันที่ 31 ธันวาคม 2561 บริษัทฯ มีที่ดิน อาคาร และอุปกรณ์สุทธิ ดังนี้

(หน่วย : ล้านบาท)

+------------------------+--------------+-----------------+----------+
| รายการ                 | มูลค่าสุทธิหลังหัก | ลักษณะกรรมสิทธิ์    | ภาระผูกพัน |
|                        |              |                 |          |
|                        | ค่า           |                 |          |
|                        | เสื่อมราคาสะสม |                 |          |
+------------------------+--------------+-----------------+----------+
|   เครื่อง                | 0.95         | เป็นเจ้าของ       | ไม่มี      |
| ตกแต่งและเครื่องใช้สำนักงาน |              |                 |          |
+------------------------+--------------+-----------------+----------+
|   คอมพิวเตอร์และอุปกรณ์    | 1.52         | เป็นเจ้าของ       | ไม่มี      |
+------------------------+--------------+-----------------+----------+
|   เครื่องมือเครื่องใช้       | 26.02        | เป็นเจ้าของ       | ไม่มี      |
+------------------------+--------------+-----------------+----------+
|   ยานพาหนะ             | 32.35        | เป็นเจ้าของ       | ไม่มี      |
+------------------------+--------------+-----------------+----------+
|   รวม                  | 60.84        |                 |          |
+------------------------+--------------+-----------------+----------+

4.2 ที่ดิน อาคาร และอุปกรณ์ภายใต้สัญญาการใช้สิทธิ-สุทธิ

  ณ วันที่ 31 ธันวาคม 2561 บริษัทฯ มีที่ดิน อาคาร และอุปกรณ์ภายใต้สัญญาใช้สิทธิ-สุทธิ ดังนี้

  (หน่วย : ล้านบาท)

+------------------------+--------------+-----------------+----------+
| รายการ                 | มูลค่าสุทธิหลังหัก | ลักษณะกรรมสิทธิ์    | ภาระผูกพัน |
|                        |              |                 |          |
|                        | ค่า           |                 |          |
|                        | เสื่อมราคาสะสม |                 |          |
+------------------------+--------------+-----------------+----------+
|   ส่วนปรับปรุงอาคารโรงงาน |   21.16      | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   เครื่องจักรและอุปกรณ์     | 42.96        | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   งานระหว่างก่อสร้าง      | 5.67         | เป็นเจ้าของ       | ไม่มี      |
+------------------------+--------------+-----------------+----------+
|   รวม                  | 69.79        |                 |          |
+------------------------+--------------+-----------------+----------+

4.3 รายละเอียดของสัญญาที่สำคัญ

สรุปสาระสำคัญของสัญญา

  สัญญาให้ใช้สิทธิดำเนินการบริหารและประกอบการศูนย์บริหารจัดการวัสดุเหลือใช้อุตสาหกรรม

  (เตาเผาขยะอุตสาหกรรม) บางปู จังหวัดสมุทรปราการ

  คู่สัญญา : กรมโรงงานอุตสาหกรรม (ในฐานะ “ผู้ให้ใช้สิทธิ”)

  : บริษัท อัคคีปราการ จำกัด (มหาชน) (ในฐานะ “ผู้ได้สิทธิ”)

  วันที่ทำสัญญา : 11 กุมภาพันธ์ 2551

  ระยะเวลาของสัญญา : 20 ปี

  เงื่อนไขการต่อสัญญา : สามารถต่อขยายสัญญาได้อีก

  วัตถุประสงค์ของสัญญา : กรมโรงงานอุตสาหกรรมให้สิทธิแก่ บริษัท อัคคีปราการ จำกัด
  (มหาชน) ในการดำเนินการบริหารและประกอบการศูนย์บริหารจัดการวัสดุเหลือใช้อุตสาหกรรม
  (เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”)

  สถานที่ตั้งศูนย์ : เลขที่ 792 หมู่ที่ 2 ซอย 1 ซี/1 นิคมอุตสาหกรรมบางปู ถนนสุขุมวิท
  ตำบลบางปูใหม่ อำเภอเมืองสมุทรปราการ จังหวัดสมุทรปราการ ซึ่งประกอบด้วยอาคาร

  สิ่งปลูกสร้าง อุปกรณ์ วัสดุทั้งหมดที่มีอยู่ขณะทำสัญญา และอาจมีขึ้นภายหน้า

  ระหว่างอายุสัญญาและให้หมายความรวมถึงระบบห้องปฏิบัติการวิเคราะห์
  และสิ่งสาธารณูปโภคอื่นๆ

  รูปแบบของผลตอบแทน : 1. ผลประโยชน์ตอบแทนด้านการเงินปกติ
  เป็นจำนวนเงินตามที่ผู้ได้สิทธิเสนอแก่ผู้ให้ใช้สิทธิ

  2. ผลประโยชน์ตอบแทนด้านการเงินเพิ่มเติม

  3. ผลประโยชน์ตอบแทนเพิ่มเติมพิเศษ

  ในแต่ละปีผู้ให้ใช้สิทธิจะต้องได้รับผลประโยชน์ตอบแทนอัตราร้อยละ 10
  ของรายได้ทั้งหมดที่ผู้ได้สิทธิได้รับในแต่ละปี
  และหากผลประโยชน์ตอบแทนที่ผู้ให้ใช้สิทธิได้รับไม่ถึงร้อยละ 10 ในปีใด
  ผู้ได้สิทธิจะจ่ายชดเชยให้ครบจำนวน ร้อยละ 10 ของรายได้ในปีนั้นๆ
  โดยการดำเนินการตลอดอายุสัญญา
  ผู้ได้สิทธิรับประกันรายได้ผลประโยชน์ตอบแทนขั้นต่ำว่าผู้ให้ใช้สิทธิจะได้รับผลประโยชน์ตอบแทนทั้งหมดรวมกันแล้วไม่น้อยกว่า
  300 ล้านบาท

  การสิ้นสุดของสัญญา : ผู้ให้ใช้สิทธิมีสิทธิบอกเลิกสัญญาในกรณีดังต่อไปนี้คือ

  1. การบอกเลิกสัญญาเนื่องจากผู้ได้สิทธิปฏิบัติผิดสัญญา

  -
  หากผู้ให้ใช้สิทธิได้แจ้งให้ปฏิบัติตามสัญญาหรือดำเนินการแก้ไขให้ถูกต้องแล้วเสร็จภายในระยะเวลาที่กำหนด
  และผู้ได้สิทธิไม่ปฏิบัติตาม ผู้ให้ใช้สิทธิมีสิทธิบอกเลิกสัญญาได้

  -
  หากการไม่ปฏิบัติตามสัญญาเป็นสาเหตุสำคัญที่ทำให้เกิดความเสียหายต่อผลประโยชน์ของประเทศชาติ
  หรือเกี่ยวกับความปลอดภัยของสังคมหรือศูนย์ฯหรือความปลอดภัยในโครงสร้างพื้นฐานของศูนย์แล้ว
  ผู้ให้ใช้สิทธิมีสิทธิบอกเลิกสัญญาได้ทันที

  - หากมีเหตุให้เชื่อว่าการดำเนินการยื่นข้อเสนอของผู้ได้สิทธิได้กระทำไปโดยไม่สุจริต
  หรือมีการสมยอมกันในการคัดเลือก
  หรือเป็นผู้มีผลประโยชน์ร่วมกันกับผู้ยื่นข้อเสนอรายอื่นที่ยื่นประมูล
  หรือเป็นผู้กระทำการอันเป็นการขัดขวางการแข่งขันอย่างเป็นธรรมในการคัดเลือกเพื่อทำสัญญานี้
  ผู้ให้ใช้สิทธิมีสิทธิบอกเลิกสัญญาได้ทันที

  2. การบอกเลิกสัญญาโดยเหตุผลกรณีพิเศษ เนื่องด้วยความจำเป็นเพื่อ ประโยชน์สาธารณะ
  ความปลอดภัยของประเทศชาติ ความปลอดภัยของสาธารณชน

  3. หากผู้ได้สิทธิถูกศาลมีคำสั่งพิทักษ์ทรัพย์เด็ดขาด หรือมีคำพิพากษา ให้ล้มละลาย
  ผู้ให้ใช้สิทธิมีสิทธิบอกเลิกสัญญาได้ทันที

สัญญาให้บริการบำบัดและกำจัดของเสีย

 บริษัทฯ มีนโยบายที่จะทำสัญญาให้บริการบำบัดและกำจัดของเสียกับลูกค้า ซึ่งปกติสัญญา จะมีกำหนดระยะเวลา 1 ปี นับจากวันที่ลงนามในสัญญา ทั้งนี้ลูกค้าตกลงที่จะส่งสิ่งปฏิกูลฯ ให้แก่บริษัทฯ ตามประเภทและชนิดที่ระบุไว้ในใบเสนอราคาและมีคุณสมบัติตรงตามตัวอย่างของเสียที่ให้ไว้แก่บริษัทฯ โดยก่อนส่งของเสียลูกค้าจะต้องเก็บรวบรวมและบรรจุของเสียลงในภาชนะให้เรียบร้อย และจะต้องแยกของเสียแต่ละประเภท มิให้ปะปนหรือผสมเข้าด้วยกัน โดยในกรณีที่มีการผสมหรือปนของเสียแต่ละประเภทเข้าด้วยกัน หรือในกรณีที่ของเสียที่รับมาจากลูกค้ามีคุณสมบัติ และ/หรือองค์ประกอบแตกต่างไปจากผลการวิเคราะห์ตัวอย่างของเสีย และ/ หรือไม่ตรงตามที่ระบุไว้ในใบเสนอราคา บริษัทฯ สงวนสิทธิที่จะไม่รับของเสียดังกล่าวและมีสิทธิส่งของเสียดังกล่าวคืนลูกค้าได้ทันที หรือคู่สัญญาทั้งสองฝ่ายอาจตกลงปรับราคาค่าบริการใหม่ โดยลูกค้ามีหน้าที่ต้องชำระค่าใช้จ่ายในการตรวจวิเคราะห์ของเสีย และค่าขนส่งในการรับของเสีย และส่งคืนของเสียดังกล่าวตามจำนวนเงินที่บริษัทฯ กำหนดตามความเหมาะสม 

สัญญากับผู้ประกอบการให้บริการขนส่งสิ่งปฏิกูลฯ

บริษัทฯ และบริษัท เบตเตอร์ เวิลด์ ทรานสปอร์ต จำกัด (“BWT”) ซึ่งเป็นบริษัทย่อยของ บริษัท
เบตเตอร์ เวิลด์ กรีน จำกัด (มหาชน) (“BWG”) ซึ่งเป็นผู้ถือหุ้นหลักของบริษัทฯ
มีการทำสัญญาจ้างขนย้าย

สิ่งปฏิกูลฯ กับผู้ประกอบการขนส่งภายนอกทุกรายทั้งบุคคลธรรมดาและนิติบุคคล
โดยมีกำหนดระยะเวลาของสัญญาเป็นเวลา 3 ปีนับจากวันที่ลงนามในสัญญา ทั้งนี้
ผู้ประกอบการขนส่งภายนอกตกลงรับจ้างขนย้ายสิ่งปฏิกูลฯ จาก

สถานประกอบการที่บริษัทหรือ BWT กำหนดมายังศูนย์บริหารและจัดการฯ ของบริษัทฯ
โดยจะปฏิบัติตามกฎหมายข้อบังคับ และระเบียบของหน่วยงานราชการ
ทั้งที่มีอยู่แล้วและ/หรือที่จะมีขึ้นต่อไป ทุกประการ รวมทั้งจะใช้ความ

ระมัดระวังป้องกันไม่ให้เกิดความเสียหายจากการรับจ้างขนย้ายสิ่งปฏิกูลฯดังกล่าว
และหากเกิดความเสียหายขึ้น
ผู้ประกอบการขนส่งภายนอกยินยอมที่จะรับผิดชอบและชดใช้ค่าเสียหายดังกล่าวทั้งหมดแต่เพียงผู้เดียว

สัญญาซื้อขายก๊าซธรรมชาติ

คู่สัญญา : บริษัท ปตท.จำหน่ายก๊าซธรรมชาติ จำกัด (ในฐานะ “ผู้ขาย”)

: บริษัท อัคคีปราการ จำกัด (มหาชน) (ในฐานะ “ผู้ซื้อ”)

ระยะเวลาของสัญญา : 19 มีนาคม 2551 ถึง 31 พฤษภาคม 2561 และ

1 พฤษภาคม 2561 ถึง 30 เมษายน 2563

วัตถุประสงค์ของสัญญา : เพื่อซื้อก๊าซธรรมชาติ เพื่อใช้ในกระบวนการเผาทำลายขยะ สิ่งปฏิกูลฯ
และ

  วัสดุที่ไม่ใช้แล้ว ณ ศูนย์บริหารจัดการวัสดุเหลือใช้อุตสาหกรรม (เตาเผาขยะ

  อุตสาหกรรม) บางปู จังหวัดสมุทรปราการ

สัญญาความร่วมมือในการดำเนินธุรกิจ

คู่สัญญา : บริษัท อัคคีปราการ จำกัด (มหาชน) (“บริษัท”)

  : บริษัท เบตเตอร์ เวิลด์ กรีน จำกัด(มหาชน)(“BWG”)

สาระสำคัญของสัญญา : เพื่อกำหนด

(1) ขอบเขตการดำเนินธุรกิจ
    โดยบริษัทธุรกิจเผาทำลายสิ่งปฏิกูลหรือวัสดุที่ไม่ใช้แล้วโดยเตาเผาขยะอุตสาหกรรมอันตราย
    และ BWG
    ประกอบธุรกิจบริหารและจัดการสิ่งปฏิกูลหรือวัสดุที่ไม่ใช้แล้วโดยการฝังกลบและการนำกลับไปใช้ประโยชน์ใหม่โดยเป็นวัตถุดิบทดแทนและเชื้อเพลิงทดแทน
    และการบำบัดน้ำเสียรวม

(2) ความสัมพันธ์หรือรายการระหว่างกัน ซึ่ง บริษัทและ BWG จะยังคงร่วมมือกันดำเนินธุรกิจ
    เพื่อให้บริการแก่ลูกค้าในลักษณะของ “One Stop Service”
    ซึ่งอาจเป็นเหตุให้มีการทำรายการระหว่างกัน ดังนั้นหากมีการทำรายการระหว่างกัน
    บริษัทและ BWG จะดำเนินการตาม

  เงื่อนไขการค้าโดยทั่วไปที่เป็นธรรมและไม่ก่อให้เกิดการถ่ายเทผลประโยชน์
  และจะกำหนดเงื่อนไขราคาให้เป็นไปตามราคาและเงื่อนไขปกติทางธุรกิจที่บริษัท และ BWG
  ได้รับหรือให้กับบุคคลทั่วไป

(3) แนวทางในการป้องกันและแก้ไขการทับซ้อนทางธุรกิจและความขัดแย้งทางผลประโยชน์
    โดยหากบริษัทฯ จะขยายธุรกิจที่คาดว่าจะทับซ้อนกับ BWG หรือ BWG
    จะขยายธุรกิจที่คาดว่าจะทับซ้อนกับบริษัทฯ
    ทั้งสองฝ่ายจะพิจารณาหารือกันล่วงหน้าเพื่อกำหนดลักษณะของบริการให้มีความแตกต่างกัน หรือ
    แบ่งแยกกลุ่มลูกค้าเป้าหมายให้แตกต่างกันอย่างชัดเจน
    ตลอดจนกำหนดแนวทางหรือมาตรการอื่น ๆ
    ตามที่จำเป็นในการป้องกันการทับซ้อนทางธุรกิจและความขัดแย้งทางผลประโยชน์

บันทึกความตกลงเรื่องการเปลี่ยนแปลงสัดส่วนการถือหุ้น

คู่สัญญา : บริษัท อัคคีปราการ จำกัด (มหาชน) (“บริษัท”)

  : บริษัท เบตเตอร์ เวิลด์ กรีน จำกัด(มหาชน)(“BWG”)

สาระสำคัญของสัญญา : ระบุดังนี้

(1) ในกรณีที่ BWG จะเปลี่ยนแปลงสัดส่วนการถือหุ้นในบริษัทไม่ว่าจะโดยการจำหน่าย จ่าย
    โอนหรือการได้มาซึ่งหุ้นของบริษัทนั้น BWG
    ตกลงที่จะแจ้งการเปลี่ยนแปลงสัดส่วนการถือหุ้นดังกล่าวเป็น

  หนังสือให้ บริษัททราบล่วงหน้า
  เพื่อให้บริษัทได้มีโอกาสและระยะเวลาในการดำเนินการขอความเห็นชอบจากกรมโรงงานอุตสาหกรรมตามข้อกำหนดของสัญญาสัมปทานที่ระบุให้บริษัทต้อง

  ขอความเห็นชอบเป็นหนังสือจากกรมโรงงานอุตสาหกรรมก่อนการเปลี่ยนแปลงสัดส่วนการถือหุ้นหรือโครงสร้างผู้ถือหุ้นหลัก

(2) ในกรณีที่มีการยกเลิกข้อกำหนดของสัญญาสัมปทานที่ระบุให้บริษัทต้องขอความเห็นชอบเป็นหนังสือจากกรมโรงงานอุตสาหกรรมก่อนการเปลี่ยนแปลงสัดส่วนการถือหุ้นหรือโครงสร้างผู้ถือหุ้นหลัก
    หรือในกรณีที่บริษัทได้รับความเห็นชอบจากกรมโรงงานอุตสาหกรรมโดยประการใดๆ
    ซึ่งมีผลทำให้บริษัทไม่ต้องปฏิบัติตามเงื่อนไขเดิมของสัญญาให้ใช้สิทธิอีกต่อไป ให้ถือว่าหน้าที่ของ
    BWG ตามข้อ (1) เป็นอันยกเลิกไปด้วย

(3) หาก BWG ไม่ปฏิบัติตามข้อตกลงดังกล่าวในข้อ (1) ข้างต้น BWG
    ตกลงจะรับผิดชอบในความเสียหายใดๆที่เกิดขึ้นแก่บริษัทจากการไม่ปฏิบัติตามข้อตกลงดังกล่าว

  เมื่อวันที่ 14 สิงหาคม 2561 ศาลแรงงานกลาง (สมุทรปราการ) ได้รับคำฟ้องจากกลุ่มบุคคล

บางส่วนซึ่งเป็นพนักงานขับรถของบริษัท
โดยกล่าวหาว่าบริษัทได้ชำระค่าจ้างแรงงานและค่าล่วงเวลาแก่พนักงานที่ฟ้องคดีดังกล่าวไม่ถูกต้องตามกฎหมายคิดเป็นค่าเสียหายที่เรียกร้องจำนวนทั้งสิ้น
7 ล้านบาท จึงขอให้บริษัทจ่ายค่าจ้างแรงงานและค่าล่วงเวลาตามที่เรียกร้อง
โดยศาลได้กำหนดนัดพิจารณาคดีนี้ในวันที่ 20 มีนาคม 2562
ที่ปรึกษากฎหมายของบริษัทได้ให้ความเห็นว่า
บริษัทได้จ่ายค่าจ้างตามกฎหมายแรงงานให้แก่พนักงานทุกคนถูกต้องและเป็นไปตามที่กฎหมายกำหนดแล้ว
จึงไม่น่าเป็นเหตุให้บริษัทต้องจ่ายค่าจ้างเพิ่มเติม

อย่างไรก็ตาม หากบริษัท เบตเตอร์ เวิลด์ กรีน จำกัด (มหาชน) (BWG)
ซึ่งเป็นผู้ถือหุ้นใหญ่ของบริษัทฯ เกิดข้อพิพาท อาจส่งผลกระทบต่อบริษัทฯ เนื่องจาก BWG และบริษัทฯ
มีกรรมการร่วมกัน 2 ท่าน ได้แก่ นายสุวัฒน์ เหลืองวิริยะ และนายสุทัศน์ บุณยอุดมศาสตร์ ซึ่ง ณ
วันที่ 31 ธันวาคม 2561 BWG มีข้อพิพาททางกฎหมาย โดยสรุป ดังนี้

  เมื่อวันที่ 30 ธันวาคม 2553 ได้มีกลุ่มบุคคลฟ้องคดีต่อศาลแพ่ง ตามคดีหมายเลขดำที่
  4906/2553

โดยกล่าวหาว่าบริษัทฯ กระทำละเมิด ทำให้ผู้ฟ้องคดีได้รับความเสียหาย
จึงขอให้ศาลมีคำพิพากษาให้บริษัทฯ ชดใช้ค่าเสียหายรวมกันเป็นเงินทั้งสิ้น 2,006 ล้านบาทเศษ
และมีคำสั่งห้ามมิให้บริษัทฯ ประกอบกิจการทั้งปวง อันเป็นการก่อให้เกิดมลพิษ
หรืออันเป็นการสร้างเหตุเดือดร้อนรำคาญแก่ผู้ฟ้องคดีอีกต่อไป เมื่อวันที่ 21 กุมภาพันธ์ 2562
ศาลได้พิพากษาให้บริษัทจ่ายค่าชดเชยรวมดอกเบี้ยและค่าฤชาธรรมเนียมในศาลชั้นต้นเป็นจำนวนเงิน
52.04 ล้านบาท และบริษัทได้บันทึกสำรองค่าเผื่อความเสียหายจากคดีฟ้องร้องไว้ในงบการเงินปี
2561 แล้ว อย่างไรก็ตามที่ปรึกษากฎหมายของบริษัทให้ความเห็นว่า
ควรยื่นอุทธรณ์คดีต่อศาลอุทธรณ์ตามสิทธิต่อไป

6.1 ข้อมูลทั่วไป

ชื่อบริษัท : บริษัท อัคคีปราการ จำกัด ( มหาชน )

ชื่อย่อหลักทรัพย์ : AKP

เลขทะเบียนบริษัท : ทะเบียนเลขที่ บมจ. 0107554000291

ลักษณะการประกอบธุรกิจ : บริการกำจัดสิ่งปฏิกูลฯ โดยการเผาทำลายในเตาเผากากอุตสาหกรรม

ทุนจดทะเบียน : ทุนจดทะเบียน 202 ล้านบาท

ทุนจดทะเบียนชำระแล้ว 202 ล้านบาท

มูลค่าที่ตราไว้ต่อหุ้น 0.50 บาท

รอบบัญชี : 1 มกราคม – 31 ธันวาคม

[]Web Site : www.akkhie.com

ที่ตั้งสำนักงานใหญ่ : เลขที่ 792 หมู่ที่ 2 ซอย 1ซี/1 นิคมอุตสาหกรรม

บางปู ถนนสุขุมวิท ตำบลบางปูใหม่ อำเภอ

เมืองสมุทรปราการ จังหวัดสมุทรปราการ 10280

โทรศัพท์ : 02 - 323 0714 , 02-323 0716 และ 02-323 0718-20

โทรสาร : 02-323-0724

6.2 บุคคลอ้างอิงอื่นๆ

ที่ออกหลักทรัพย์ : สำนักงานคณะกรรมการกำกับหลักทรัพย์และตลาดหลักทรัพย์

(ก.ล.ต.)

333/3 ถนนวิภาวดีรังสิต แขวงจอมพล เขตจตุจักร

กรุงเทพมหานคร 10900

  โทรศัพท์ 02-695 9999 โทรสาร 02-695 9660

หน่วยงานกำกับบริษัทจดทะเบียน: ตลาดหลักทรัพย์แห่งประเทศไทย (ตลท.)

93 ถนนรัชดาภิเษก แขวงดินแดง เขตดินแดง

กรุงเทพมหานคร 10400

  โทรศัพท์ 02-009 9000 โทรสาร 02-009 9991

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 93 อาคารตลาดหลักทรัพย์แห่งประเทศไทย(ข้างสถานทูตจีน)

  ถนนรัชดาภิเษก แขวงดินแดง เขตดินแดง

  กรุงเทพมหานคร 10400

  โทรศัพท์ 02-009-9388 โทรสาร 02-009-9476

ผู้สอบบัญชี : บริษัท กรินทร์ ออดิท จำกัด

อาคาร กสท.โทรคมนาคม ชั้น 24 เลขที่ 72 ถนนเจริญนคร

แขวงบางรัก เขตบางรัก กรุงเทพมหานคร 10500

  โทรศัพท์ 02-105 4661 โทรสาร 02-026 3760

ที่ปรึกษากฎหมาย : บริษัท สำนักกฎหมาย รวมธรรม จำกัด

เลขที่ 85 หมู่ที่ 2 ถนนสุทธิสาร

แขวงห้วยขวาง เขตห้วยขวาง กรุงเทพมหานคร 10310

โทรศัพท์ 0-26943323-4 โทรสาร 0-26943349

อื่นๆ ติดต่อ

•การให้บริการผู้ถือหุ้น ส่วนบริการผู้ลงทุน

•การแจ้งใบหุ้นสูญหาย บริษัท ศูนย์รับฝากหลักทรัพย์ (ประเทศไทย) จำกัด

•การแก้ไขข้อมูลผู้ถือหุ้น 93 ถนนรัชดาภิเษก แขวงดินแดง เขตดินแดง กรุงเทพฯ 10400

โทรศัพท์ 0 2009 9000 โทรสาร 0 2009 9991